02021R2116 — SK — 06.12.2021 — 000.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente





Opravené a doplnené:









▼B

NARIADENIE EURÓPSKEHO PARLAMENTU A RADY (EÚ) 2021/2116

z 2. decembra 2021

o financovaní, riadení a monitorovaní spoločnej poľnohospodárskej politikya o zrušení nariadenia (EÚ) č. 1306/2013







HLAVA I

ROZSAH PÔSOBNOSTI A VYMEDZENIE POJMOV

Článok 1

Rozsah pôsobnosti

Týmto nariadením sa stanovujú pravidlá týkajúce sa financovania, riadenia a monitorovania spoločnej poľnohospodárskej politiky (ďalej len „SPP“), a to najmä:

a) financovania výdavkov v rámci SPP;

b) systémov riadenia a kontroly, ktoré majú zaviesť členské štáty;

c) postupov schvaľovania a overovania súladu.

Článok 2

Vymedzenie pojmov

Na účely tohto nariadenia sa uplatňujú tieto vymedzenia pojmov:

a) „nezrovnalosť“ je nezrovnalosť v zmysle článku 1 ods. 2 nariadenia (ES, Euratom) č. 2988/95;

b) „systémy správy a riadenia“ sú orgány správy a riadenia uvedené v hlave II kapitole II tohto nariadenia a základné požiadavky Únie vrátane povinností členských štátov týkajúcich sa účinnej ochrany finančných záujmov Únie uvedenej v článku 59 tohto nariadenia, ako aj vykonávania ich strategických plánov SPP v súlade s článkom 9 nariadenia (EÚ) 2021/2115, schválených Komisiou, a systému podávania správ zavedeného na účely výročnej správy o výkonnosti uvedenej v článku 134 uvedeného nariadenia;

c) „základné požiadavky Únie“ sú požiadavky stanovené v nariadení (EÚ) 2021/2115, v tomto nariadení, v nariadení o rozpočtových pravidlách a v smernici Európskeho parlamentu a Rady 2014/24/EÚ ( 1 );

d) „závažné nedostatky v riadnom fungovaní systémov správy a riadenia“ sú systémové nedostatky vzhľadom na ich opakovaný výskyt, závažnosť a účinok poškodzujúci správne vyhlásenie o výdavkoch, podávanie správ o výkonnosti alebo dodržiavanie práva Únie;

e) „ukazovateľ výstupu“ je ukazovateľ výstupu uvedený v článku 7 ods. 1 písm. a) nariadenia (EÚ) 2021/2115;

f) „ukazovateľ výsledku“ je ukazovateľ výsledku uvedený v článku 7 ods. 1 písm. b) nariadenia (EÚ) 2021/2115;

g) „akčný plán“ je na účely článkov 41 a 42 tohto nariadenia plán vypracovaný členským štátom na žiadosť Komisie a po konzultácii s Komisiou v prípade, že sú zistené závažné nedostatky v riadnom fungovaní systémov správy a riadenia tohto členského štátu alebo za okolností uvedených v článku 135 nariadenia (EÚ) 2021/2115, ktorý obsahuje potrebné nápravné opatrenia a príslušný časový rámec jeho vykonávania v súlade s článkami 41 a 42 tohto nariadenia.

Článok 3

Výnimky v prípadoch vyššej moci a mimoriadnych okolností

1. Na účely financovania, riadenia a monitorovania SPP sa za vyššiu moc a mimoriadne okolnosti môžu považovať najmä tieto prípady: a) závažná prírodná katastrofa alebo závažný meteorologický jav, ktoré vážne postihli podnik; b) náhodné zničenie budov podniku vyhradených pre hospodárske zvieratá; c) epizootická choroba, vypuknutie choroby rastlín alebo výskyt škodcu rastlín, ktoré postihli všetky hospodárske zvieratá alebo plodiny prijímateľa alebo ich časť; d) vyvlastnenie celého podniku alebo jeho veľkej časti, ak sa uvedené vyvlastnenie nedalo predpokladať v deň podania žiadosti; e) úmrtie prijímateľa; f) dlhodobá pracovná neschopnosť prijímateľa.

2. Ak závažná prírodná katastrofa alebo závažný meteorologický jav, ako sa uvádzajú v odseku 1 písm. a), vážne postihli presne určenú plochu, dotknutý členský štát môže celú túto plochu považovať za vážne postihnutú touto katastrofou alebo javom.







HLAVA II

VŠEOBECNÉ USTANOVENIAO POĽNOHOSPODÁRSKYCH FONDOCH







KAPITOLA I

Poľnohospodárske fondy

Článok 4

Fondy na financovanie poľnohospodárskych výdavkov

Financovanie rôznych intervencií a opatrení patriacich do pôsobnosti SPP zo všeobecného rozpočtu Únie (ďalej len „rozpočet Únie“) sa uskutočňuje prostredníctvom:

a) Európskeho poľnohospodárskeho záručného fondu (ďalej len „EPZF“);

b) Európskeho poľnohospodárskeho fondu pre rozvoj vidieka (ďalej len „EPFRV“).

Článok 5

Výdavky EPZF

1. EPZF sa implementuje buď v rámci zdieľaného riadenia medzi členskými štátmi a Úniou v súlade s odsekom 2, alebo v rámci priameho riadenia v súlade s odsekom 3.

2. V rámci zdieľaného riadenia sa z EPZF financujú tieto výdavky: a) opatrenia slúžiace na reguláciu alebo podporu poľnohospodárskych trhov stanovené v nariadení Európskeho parlamentu a Rady (EÚ) č. 1308/2013 ( 2 ); b) finančný príspevok Únie na intervencie v určitých sektoroch uvedené v hlave III kapitole III nariadenia (EÚ) 2021/2115; c) intervencie vo forme priamych platieb poľnohospodárom podľa strategických plánov SPP uvedené v článku 16 nariadenia (EÚ) 2021/2115; d) finančný príspevok Únie na informačné a propagačné akcie zamerané na poľnohospodárske výrobky na vnútornom trhu Únie a v tretích krajinách, ktoré vykonávajú členské štáty a ktoré vybrala Komisia; e) finančný príspevok Únie na osobitné opatrenia v oblasti poľnohospodárstva v najvzdialenejších regiónoch Únie stanovené v nariadení (EÚ) č. 228/2013, a na osobitné opatrenia v oblasti poľnohospodárstva v prospech menších ostrovov v Egejskom mori stanovené v nariadení (EÚ) č. 229/2013.

3. V rámci priameho riadenia sa z EPZF financujú tieto výdavky: a) propagácia poľnohospodárskych výrobkov, a to buď priamo Komisiou alebo prostredníctvom medzinárodných organizácií; b) opatrenia prijaté v súlade s právom Únie a určené na zachovanie, charakterizáciu, zber a využívanie genetických zdrojov v poľnohospodárstve; c) zavedenie a údržba poľnohospodárskych účtovných informačných systémov; d) systémy poľnohospodárskeho prieskumu vrátane prieskumov týkajúcich sa štruktúry poľnohospodárskych podnikov.

Článok 6

Výdavky EPFRV

EPFRV sa implementuje v rámci zdieľaného riadenia medzi členskými štátmi a Úniou. Z tohto fondu sa poskytuje finančný príspevok Únie na intervencie v záujme rozvoja vidieka uvedené v hlave III kapitole IV nariadenia (EÚ) 2021/2115, ako sa bližšie uvádzajú v strategických plánoch SPP, a na akcie uvedené v článku 125 uvedeného nariadenia.

Článok 7

Ďalšie výdavky vrátane technickej pomoci

Z EPZF a EPFRV sa môžu buď z iniciatívy Komisie, alebo v jej mene priamo financovať činnosti súvisiace s prípravou, monitorovaním a administratívnou a technickou podporou, ako aj hodnotenie, audit a inšpekcia, ktoré sú potrebné z hľadiska vykonávania SPP. Zahŕňa to najmä:

a) opatrenia potrebné na analýzu, riadenie, monitorovanie, výmenu informácií a vykonávanie SPP vrátane posudzovania jej vplyvov, environmentálnych vlastností a pokroku pri dosahovaní cieľových hodnôt Únie, ako aj opatrenia týkajúce sa implementácie systémov kontroly a technickej a administratívnej pomoci;

b) získavanie satelitných údajov Komisiou potrebných na účely systému monitorovania plôch v súlade s článkom 24;

c) akcie vykonávané Komisiou prostredníctvom aplikácií diaľkového snímania využívaných na monitorovanie poľnohospodárskych zdrojov v súlade s článkom 25;

d) opatrenia potrebné na udržanie a vývoj metód a technických prostriedkov na účely informovania, prepájania, monitorovania a kontroly finančného riadenia fondov využívaných na financovanie SPP;

e) poskytovanie informácií o SPP v súlade s článkom 46;

f) štúdie týkajúce sa SPP a hodnotenie opatrení financovaných z EPZF a EPFRV vrátane vylepšenia metód hodnotenia a výmeny informácií o najlepších postupoch v rámci SPP a konzultácií s príslušnými zainteresovanými stranami, ako aj štúdie realizované v spolupráci s Európskou investičnou bankou (ďalej len „EIB“);

g) v relevantných prípadoch príspevok pre výkonné agentúry zriadené v súlade s nariadením Rady (ES) č. 58/2003 ( 3 ), ktoré konajú v súvislosti s SPP;

h) príspevok na opatrenia, ktoré sa týkajú šírenia informácií, zvyšovania informovanosti, podpory spolupráce a výmeny skúseností s príslušnými zainteresovanými stranami na úrovni Únie, a ktoré sa prijali v rámci intervencií v záujme rozvoja vidieka, a to vrátane vytvárania sieťového prepojenia medzi zainteresovanými stranami;

i) siete informačných technológií zamerané na spracovanie a výmenu informácií vrátane podnikových systémov informačných technológií, ktoré sú potrebné v súvislosti s riadením SPP;

j) opatrenia potrebné na účely vývoja, registrácie a ochrany log v rámci systémov Únie týkajúcich sa kvality v súlade s článkom 44 ods. 2 nariadenia Európskeho parlamentu a Rady (EÚ) č. 1151/2012 ( 4 ) a na účely ochrany súvisiacich práv duševného vlastníctva, ako aj na potrebný rozvoj informačných technológií.







KAPITOLA II

Orgány správy a riadenia

Článok 8

Príslušný orgán

1. Každý členský štát určí príslušný orgán na ministerskej úrovni, ktorý zodpovedá za: a) udeľovanie, preskúmavanie a odnímanie akreditácie platobných agentúr uvedených v článku 9 ods. 2; b) určenie a udeľovanie, preskúmavanie a odnímanie akreditácie koordinačného orgánu uvedeného v článku 10; c) určenie a odňatie určenia certifikačného orgánu, ako sa uvádza v článku 12, a zabezpečenie toho, aby bol vždy určený certifikačný orgán; d) vykonávanie úloh zverených príslušnému orgánu na základe tejto kapitoly.

2. Na základe preskúmania minimálnych podmienok, ktoré má Komisia prijať v súlade s článkom 11 ods. 1 písm. a), príslušný orgán prostredníctvom formálneho aktu rozhodne o udelení alebo, po preskúmaní, o odňatí akreditácie platobnej agentúre a o určení a akreditácii a odňatí akreditácie koordinačného orgánu.

3. Príslušný orgán prostredníctvom formálneho aktu rozhodne o určení a odňatí určenia certifikačného orgánu, pričom zabezpečí, aby bol vždy určený certifikačný orgán.

4. Príslušný orgán bezodkladne informuje Komisiu o všetkých akreditáciách a odňatiach akreditácie platobnej agentúry a o určení a akreditácii a odňatí akreditácie koordinačného orgánu, ako aj o každom určení a odňatí určenia certifikačného orgánu.

Článok 9

Platobné agentúry

1. Platobné agentúry sú útvary alebo orgány členských štátov, a prípadne ich regiónov, zodpovedné za riadenie a kontrolu výdavkov uvedených v článku 5 ods. 2 a článku 6.

Platobné agentúry môžu s výnimkou vykonávania platieb delegovať plnenie úloh uvedených v prvom pododseku.

2. Členské štáty udelia akreditáciu platobnej agentúry útvarom alebo orgánom s administratívnou organizáciou a systémom vnútornej kontroly, ktoré poskytujú dostatočné záruky, že platby sú zákonné, správne a náležite zaúčtované. Na uvedený účel musia platobné agentúry spĺňať minimálne podmienky akreditácie týkajúce sa vnútorného prostredia, kontrolných činností, informácií a komunikácie a monitorovania, stanovené Komisiou podľa článku 11 ods. 1 písm. a).

Každý členský štát s prihliadnutím na svoje ústavné usnovenia obmedzí počet svojich akreditovaných platobných agentúr:

a) na jednu platobnú agentúru na národnej úrovni alebo v uplatniteľnom prípade jednu na región a

b) na jednu platobnú agentúru na účely riadenia výdavkov z EPZF aj EPFRV, ak platobné agentúry existujú len na národnej úrovni.

Ak sú platobné agentúry zriadené na regionálnej úrovni, členské štáty okrem toho buď akreditujú platobnú agentúru na národnej úrovni pre schémy pomoci, ktoré sa musia vzhľadom na ich charakter riadiť na národnej úrovni, alebo zveria riadenie týchto schém svojim regionálnym platobným agentúram.

Odchylne od druhého pododseku tohto odseku si členské štáty môžu ponechať platobné agentúry, ktoré boli akreditované pred 15. októbrom 2020, za predpokladu, že príslušný orgán potvrdí prostredníctvom rozhodnutia uvedeného v článku 8 ods. 2, že sú v súlade s minimálnymi podmienkami akreditácie uvedenými v prvom pododseku tohto odseku.

Platobným agentúram, ktoré sa aspoň tri roky nezaoberali riadením výdavkov z EPZF alebo EPFRV, sa akreditácia odníme.

Členské štáty neudelia akreditáciu žiadnej novej dodatočnej platobnej agentúre po 7. decembri 2021 s výnimkou prípadov uvedených v druhom pododseku písm. a), keď v súlade s ústavnými ustanoveniami môžu byť potrebné dodatočné regionálne platobné agentúry.

3. Na účely článku 63 ods. 5 a 6 nariadenia o rozpočtových pravidlách musí osoba zodpovedná za akreditovanú platobnú agentúru do 15. februára roku nasledujúceho po príslušnom poľnohospodárskom finančnom roku (ďalej len „finančný rok“) pripraviť a poskytnúť Komisii: a) ročné účty týkajúce sa výdavkov vynaložených pri plnení úloh zverených príslušnej akreditovanej platobnej agentúre v zmysle článku 63 ods. 5 písm. a) nariadenia o rozpočtových pravidlách, ku ktorým sa pripoja informácie nevyhnutné na schválenie v súlade s článkom 53 tohto nariadenia; b) výročnú správu o výkonnosti uvedenú v článku 54 ods. 1 tohto nariadenia a článku 134 nariadenia (EÚ) 2021/2115, v ktorej sa uvádza, že výdavky boli vynaložené v súlade s článkom 37 tohto nariadenia; c) ročný súhrn záverečných audítorských správ a vykonaných kontrol, analýzu povahy a rozsahu zistených chýb a nedostatkov v systémoch správy a riadenia, ako aj prijatých alebo plánovaných nápravných opatrení v zmysle článku 63 ods. 5 písm. b) nariadenia o rozpočtových pravidlách; d) vyhlásenie riadiaceho subjektu stanovené v článku 63 ods. 6 nariadenia o rozpočtových pravidlách, ktoré sa týka: i) skutočnosti, že informácie sú náležite prezentované, úplné a presné, ako sa stanovuje v článku 63 ods. 6 písm. a) nariadenia o rozpočtových pravidlách, ii) riadneho fungovania zavedených systémov správy a riadenia, s výnimkou príslušného orgánu uvedeného v článku 8, koordinačného orgánu uvedeného v článku 10 a certifikačného orgánu uvedeného v článku 12 tohto nariadenia, a zabezpečuje, že výdavky boli vynaložené v súlade s článkom 37 tohto nariadenia, ako sa stanovuje v článku 63 ods. 6 písm. b) a c) nariadenia o rozpočtových pravidlách.

V zmysle článku 63 ods. 7 druhého pododseku nariadenia o rozpočtových pravidlách môže Komisia na základe oznámenia dotknutého členského štátu výnimočne predĺžiť termín, ktorým je 15. február, uvedený v prvom pododseku tohto odseku, a to do 1. marca.

4. Ak akreditovaná platobná agentúra nesplní alebo viac nespĺňa jednu alebo viaceré minimálne podmienky akreditácie uvedené v odseku 2 prvom pododseku, dotknutý členský štát konajúci z vlastnej iniciatívy alebo na žiadosť Komisie odníme akreditáciu tejto platobnej agentúry, pokiaľ platobná agentúra nevykoná potrebné zmeny v lehote, ktorú určí príslušný orgán tohto členského štátu v závislosti od závažnosti problému.

5. Platobné agentúry riadia a zabezpečujú kontrolu operácií spojených s verejnou intervenciou, za ktoré sú zodpovedné, a v tejto oblasti nesú celkovú zodpovednosť.

Ak sa podpora poskytuje prostredníctvom finančného nástroja, ktorý implementuje Európska investičná banka (ďalej len „EIB) alebo iná medzinárodná finančná inštitúcia, v ktorej je členský štát akcionárom, platobná agentúra vychádza z kontrolnej správy, ktorá podporuje predložené žiadosti o platbu. Uvedené inštitúcie poskytnú kontrolnú správu členským štátom.

6. Na účely článku 33 sa v prípade výdavkov EPFRV predloží do 30. júna 2030 dodatočná správa o výkonnosti v súlade s odsekom 3 tohto článku a článkom 10 ods. 3, ktorá sa vzťahuje na obdobie do 31. decembra 2029.

Článok 10

Koordinačné orgány

1. Ak je v členskom štáte udelená akreditácia viac ako jednej platobnej agentúre, tento členský štát určí verejný koordinačný orgán, ktorý poverí týmito úlohami: a) zhromažďovať informácie, ktoré sa majú poskytovať Komisii, a zasielať ich Komisii; b) poskytovať Komisii výročnú správu o výkonnosti uvedenú v článku 54 ods. 1 tohto nariadenia a článku 134 nariadenia (EÚ) 2021/2115; c) prijímať alebo koordinovať akcie v záujme riešenia všetkých nedostatkov všeobecnej povahy a informovať Komisiu o všetkých nadväzujúcich krokoch; d) podporovať, a pokiaľ možno, zabezpečovať harmonizované uplatňovanie pravidiel Únie.

2. Pokiaľ ide o spracúvanie informácií finančnej povahy, uvedených v odseku 1 písm. a), koordinačný orgán podlieha osobitnej akreditácii od členského štátu.

3. Výročná správa o výkonnosti uvedená v odseku 1 písm. b) tohto článku sa zahrnie do rozsahu stanoviska uvedeného v článku 12 ods. 2, a predloží sa Komisii spolu s vyhlásením riadiaceho subjektu, ktoré sa vzťahuje na zostavu celej správy.

Článok 11

Právomoci Komisie týkajúce sa platobných agentúr a koordinačných orgánov

1. S cieľom zabezpečiť riadne fungovanie platobných agentúr a koordinačných orgánov stanovených v článkoch 9 a 10 je Komisia splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá týkajúce sa: a) minimálnych podmienok akreditácie platobných agentúr uvedených v článku 9 ods. 2 prvom pododseku a určenia a akreditácie koordinačných orgánov uvedených v článku 10; b) povinností platobných agentúr, pokiaľ ide o verejnú intervenciu, ako aj pravidiel týkajúcich sa obsahu ich riadiacich a kontrolných povinností.

2. Komisia prijíma vykonávacie akty, ktorými sa stanovujú pravidlá týkajúce sa: a) postupov udeľovania, odnímania a preskúmavania akreditácie platobných agentúr a určenia a udeľovania, odnímania a preskúmavania akreditácie koordinačných orgánov, ako aj postupov dohľadu nad akreditáciou platobných agentúr; b) dojednaní a postupov pre kontroly, z ktorých vychádza vyhlásenie riadiaceho subjektu platobných agentúr uvedené v článku 9 ods. 3 prvom pododseku písm. d), ako aj jeho štruktúry a formátu; c) fungovania koordinačného orgánu a predkladania informácií Komisii v súlade s článkom 10.

Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 12

Certifikačné orgány

1. Certifikačný orgán je verejný alebo súkromný audítorský orgán určený členským štátom na obdobie aspoň troch rokov bez toho, aby bolo dotknuté vnútroštátne právo. Ak ide o súkromný audítorský orgán a ak sa to vyžaduje podľa uplatniteľného práva Únie alebo vnútroštátneho práva, vyberá ho členský štát prostredníctvom postupu verejného obstarávania.

Členský štát, ktorý určí viac ako jeden certifikačný orgán, môže vymenovať verejný certifikačný orgán na národnej úrovni, ktorý bude zodpovedný za koordináciu.

2. Certifikačný orgán vydá na účely článku 63 ods. 7 prvého pododseku nariadenia o rozpočtových pravidlách stanovisko vypracované v súlade s medzinárodne uznávanými audítorskými štandardmi, v ktorom uvedie, či: a) z účtov vyplýva pravdivý a reálny obraz; b) riadne fungujú zavedené systémy správy a riadenia členských štátov, najmä: i) orgány správy a riadenia uvedené v článkoch 9 a 10 tohto nariadenia a článku 123 nariadenia (EÚ) 2021/2115, ii) základné požiadavky Únie, iii) systém podávania správ zavedený na účely výročnej správy o výkonnosti uvedenej v článku 134 nariadenia (EÚ) 2021/2115; c) sa správne vykonáva podávanie správ o výkonnosti týkajúce sa ukazovateľov výstupov na účely výročného schvaľovania výkonnosti, ktoré sa uvádza v článku 54 tohto nariadenia, ako aj podávanie správ o výkonnosti týkajúce sa ukazovateľov výsledkov v prípade viacročného monitorovania výkonnosti, ktoré sa uvádza v článku 128 nariadenia (EÚ) 2021/2115, ktoré slúžia na preukázanie súladu s článkom 37 tohto nariadenia; d) sú výdavky na opatrenia stanovené v nariadeniach (EÚ) č. 228/2013, (EÚ) č. 229/2013 a (EÚ) č. 1308/2013 a v nariadení Európskeho parlamentu a Rady (EÚ) č. 1144/2014 ( 5 ), v prípade ktorých sa požaduje refundácia od Komisie, zákonné a správne.

V uvedenom stanovisku sa vyjadrí aj to, či pri preskúmaní vznikli pochybnosti o tvrdeniach uvedených vo vyhlásení riadiaceho subjektu stanovenom v článku 9 ods. 3 prvom pododseku písm. d). Preskúmanie zahŕňa aj analýzu povahy a rozsahu chýb a nedostatkov zistených v systémoch správy a riadenia auditom a kontrolami, ako aj prijaté alebo plánované nápravné opatrenia platobnej agentúry, uvedených v článku 9 ods. 3 prvého pododseku písm. c).

Ak sa podpora poskytuje prostredníctvom finančného nástroja, ktorý implementuje EIB alebo iná medzinárodná finančná inštitúcia, v ktorej je daný členský štát akcionárom, certifikačný orgán vychádza z výročnej správy o audite vypracovanej externými audítormi uvedených inštitúcií. Uvedené inštitúcie predkladajú členským štátom výročnú správu o audite.

3. Certifikačný orgán musí mať nevyhnutnú technickú odbornosť, ako aj znalosti o SPP. Funguje nezávisle od dotknutej platobnej agentúry a koordinačného orgánu, ako aj od príslušného orgánu, ktorý akreditoval platobnú agentúru, a od orgánov zodpovedných za vykonávanie a monitorovanie SPP.

4. Komisia prijíma vykonávacie akty, ktorými sa stanovujú pravidlá týkajúce sa fungovania certifikačných orgánov vrátane kontrol, ktoré sa majú vykonať, a orgánov, na ktoré sa uvedené kontroly vzťahujú, a pravidlá týkajúce sa osvedčení a správ spolu so sprievodnými dokumentmi, ktoré majú tieto orgány vypracovať.

Vo vykonávacích aktoch sa stanovujú aj:

a) zásady auditu, z ktorých vychádzajú stanoviská certifikačných orgánov, vrátane posúdenia rizík, vnútorných kontrol, ako aj požadovanej úrovne audítorských dôkazov;

b) metódy auditu, ktoré majú na účely predloženia svojich stanovísk používať certifikačné orgány, a to s prihliadnutím na medzinárodné audítorské štandardy.

Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 13

Výmena najlepších postupov

Komisia podporuje výmenu najlepších postupov medzi členskými štátmi, najmä pokiaľ ide o prácu orgánov správy a riadenia podľa tejto kapitoly.







HLAVA III

FINANČNÉ RIADENIE EPZF A EPFRV







KAPITOLA I

EPZF







Oddiel 1

Rozpočtová disciplína

Článok 14

Rozpočtový strop

1. Ročný strop výdavkov EPZF tvoria maximálne sumy, ktoré sú na tento účel stanovené podľa nariadenia (EÚ, Euratom) 2020/2093.

2. Ak sa v práve Únie stanovujú sumy, ktoré sa majú odpočítať od súm uvedených v odseku 1 alebo k nim pripočítať, Komisia prijme vykonávacie akty bez uplatnenia postupu uvedeného v článku 103, v ktorých stanoví čistý zostatok, ktorý je k dispozícii na výdavky EPZF na základe údajov, ktoré sa uvádzajú v práve Únie.

Článok 15

Dodržiavanie stropu

1. Ak sa v práve Únie anovuje pre niektorý členský štát finančný strop poľnohospodárskych výdavkov uvedený v eurách, takéto výdavky sa refundujú s prihliadnutím na tento strop, a v prípade, že sa uplatňujú články 39 až 42, refundujú sa so všetkými náležitými úpravami.

2. Alokácie členských štátov na intervencie vo forme priamych platieb, uvedené v článku 87 nariadenia (EÚ) 2021/2115, ktoré sú opravené prostredníctvom úprav stanovených v článku 17 tohto nariadenia, sa na účely odseku 1 tohto článku považujú za finančné stropy v eurách.

Článok 16

Poľnohospodárska rezerva

1. Na začiatku každého roka sa v rámci EPZF zriadi poľnohospodárska rezerva Únie (ďalej len „rezerva“) určená na poskytovanie dodatočnej podpory pre poľnohospodársky sektor na účely riadenia trhu alebo jeho stabilizácie a na rýchlu reakciu pri krízových situáciách, ktoré majú vplyv na poľnohospodársku produkciu alebo distribúciu.

Rozpočtové prostriedky na účely rezervy sa zahrnú priamo do rozpočtu Únie. Finančné prostriedky z rezervy sa poskytujú vo finančnom roku alebo finančných rokoch, na ktoré sa požaduje dodatočná podpora, na tieto opatrenia:

a) opatrenia na stabilizáciu poľnohospodárskych trhov podľa článkov 8 až 21 nariadenia (EÚ) č. 1308/2013;

b) výnimočné opatrenia podľa článkov 219, 220 a 221 nariadenia (EÚ) č. 1308/2013 .

2. Výška rezervy predstavuje 450 miliónov EUR v bežných cenách na začiatku každého roka v období 2023 – 2027, pokiaľ nebola stanovená v rozpočte Únie vyššia suma. Komisia môže v náležitom prípade počas roka upraviť výšku rezervy, a to vzhľadom na vývoj na trhu alebo perspektívy trhu v súčasnom alebo nasledujúcom roku, pričom zohľadní dostupné rozpočtové prostriedky v rámci čiastkového stropu EPZF.

Ak uvedené dostupné rozpočtové prostriedky nie sú dostatočné, možno ako poslednú možnosť uplatniť finančnú disciplínu v súlade s článkom 17 tohto nariadenia s cieľom doplniť rezervu do výšky počiatočnej sumy uvedenej v prvom pododseku tohto odseku.

Odchylne od článku 12 ods. 2 tretieho pododseku nariadenia o rozpočtových pravidlách sa neviazané rozpočtové prostriedky z rezervy prenesú na financovanie rezervy v nasledujúcich rozpočtových rokoch až do roku 2027.

Okrem toho sa odchylne od článku 12 ods. 2 tretieho pododseku nariadenia o rozpočtových pravidlách celková nevyužitá suma rezervy na krízu v poľnohospodárskom sektore zriadenej podľa nariadenia (EÚ) č. 1306/2013, ktorá je dostupná ku koncu roka 2022, prenesie do roku 2023 bez toho, aby sa celá vrátila do rozpočtových riadkov, ktoré sa týkajú akcií uvedených v článku 5 ods. 2 písm. c) tohto nariadenia, a po zohľadnení rozpočtových prostriedkov dostupných v rámci čiastkového stropu EPZF sa sprístupní v rozsahu nevyhnutnom na financovanie rezervy zriadenej týmto článkom. Akékoľvek rozpočtové prostriedky rezervy na krízu v poľnohospodárskom sektore, ktoré zostávajú dostupné po financovaní rezervy zriadenej týmto článkom, sa vrátia sa do rozpočtových riadkov, ktoré sa týkajú akcií uvedených v článku 5 ods. 2 písm. c) tohto nariadenia.

Článok 17

Finančná disciplína

1. Komisia určí mieru úpravy pre intervencie vo forme priamych platieb uvedené v článku 5 ods. 2 písm. c) tohto nariadenia a pre finančný príspevok Únie na priame platby podľa kapitoly IV nariadenia (EÚ) č. 228/2013 a kapitoly IV nariadenia (EÚ) č. 229/2013 na osobitné opatrenia uvedený v článku 5 ods. 2 písm. e) tohto nariadenia (ďalej len „miera úpravy“), ak z prognóz financovania intervencií a opatrení financovaných v rámci zodpovedajúceho čiastkového stropu pre daný rozpočtový rok vyplynie, že dôjde k prekročeniu uplatniteľných ročných stropov.

Miera úpravy sa uplatňuje na platby, ktoré sa majú poskytnúť poľnohospodárom na intervencie a osobitné opatrenia uvedené v prvom pododseku tohto odseku presahujúce 2 000 EUR za príslušný kalendárny rok. Na účely tohto pododseku sa mutatis mutandis uplatňuje článok 17 ods. 4 nariadenia (EÚ) 2021/2115.

Do 30. júna kalendárneho roka, na ktorý sa vzťahuje miera úpravy, prijme Komisia vykonávacie akty stanovujúce mieru úpravy. Uvedené vykonávacie akty sa prijmú v súlade s konzultačným postupom uvedeným v článku 103 ods. 2.

2. Komisia môže do 1. decembra kalendárneho roka, na ktorý sa vzťahuje miera úpravy, na základe nových informácií prijať vykonávacie akty, ktorými sa prispôsobuje miera úpravy stanovená v súlade s odsekom 1 tohto článku. Uvedené vykonávacie akty sa prijmú v súlade s konzultačným postupom uvedeným v článku 103 ods. 2.

3. Ak sa uplatnila finančná disciplína, rozpočtové prostriedky prenesené v súlade s článkom 12 ods. 2 písm. d) nariadenia o rozpočtových pravidlách sa použijú na financovanie výdavkov podľa článku 5 ods. 2 písm. c) tohto nariadenia v rozsahu potrebnom na zabránenie opakovanému uplatneniu finančnej disciplíny.

Ak rozpočtové prostriedky, ktoré sa majú preniesť v súlade s prvým pododsekom, zostávajú dostupné a celková suma neviazaných rozpočtových prostriedkov, ktoré sú k dispozícii na refundáciu, predstavuje najmenej 0,2 % ročného stropu výdavkov EPZF, Komisia môže prijať vykonávacie akty, v ktorých stanoví sumy neviazaných rozpočtových prostriedkov na členský štát, ktoré sa majú refundovať konečným prijímateľom. Uvedené vykonávacie akty sa prijmú v súlade s konzultačným postupom uvedeným v článku 103 ods. 2.

4. Členské štáty konečným prijímateľom refundujú sumy, ktoré stanovila Komisia v súlade s odsekom 3 druhým pododsekom , na základe objektívnych a nediskriminačných kritérií. Členské štáty môžu uplatniť minimálnu prahovú hodnotu súm na refundáciu na konečného prijímateľa. Uvedená refundácia sa vzťahuje len na konečných prijímateľov v tých členských štátoch, kde sa v predchádzajúcom finančnom roku uplatňovala finančná disciplína.

5. Komisia je splnomocnená prijímať delegované akty v súlade s článkom 102, ktoré sú nevyhnutné na zabezpečenie koherentného uplatňovania finančnej disciplíny v členských štátoch a ktorými sa toto nariadenie dopĺňa o pravidlá výpočtu finančnej disciplíny, ktorú majú členské štáty uplatňovať na poľnohospodárov.

Článok 18

Postup rozpočtovej disciplíny

1. Ak pri zostavovaní návrhu rozpočtu na rozpočtový rok N existuje riziko, že v prípade rozpočtového roka N dôjde k prekročeniu sumy uvedenej v článku 14 tohto nariadenia, Komisia navrhne opatrenia potrebné na dodržanie tejto sumy. Uvedené opatrenia prijme Európsky parlament a Rada, ak je právnym základom príslušného opatrenia článok 43 ods. 2 ZFEÚ, alebo Rada, ak je právnym základom príslušného opatrenia článok 43 ods. 3 ZFEÚ.

2. Kedykoľvek, keď sa Komisia domnieva, že existuje riziko prekročenia sumy uvedenej v článku 14 tohto nariadenia a že nemôže prijať primerané opatrenia na nápravu danej situácie, navrhne iné opatrenia na zabezpečenie dodržania predmetnej sumy. Uvedené opatrenia prijme Európsky parlament a Rada, ak je právnym základom príslušného opatrenia článok 43 ods. 2 ZFEÚ, alebo Rada, ak je právnym základom príslušného opatrenia článok 43 ods. 3 ZFEÚ.

3. Ak na konci rozpočtového roka N žiadosti členských štátov o refundáciu prekračujú alebo pravdepodobne prekročia sumu uvedenú v článku 14, Komisia: a) posúdi žiadosti predložené členskými štátmi pro rata k disponibilnému rozpočtu a prijme vykonávacie akty, ktorými sa predbežne stanoví výška platieb za príslušný mesiac; b) najneskôr k 28. februáru rozpočtového roka N+1 určí situáciu všetkých členských štátov, pokiaľ ide o financovanie Úniou za rozpočtový rok N; c) prijme vykonávacie akty stanovujúce celkovú výšku financovania Úniou rozčleneného podľa členských štátov na základe jednotnej miery financovania Úniou, a to vzhľadom na sumu, ktorá bola k dispozícii na mesačné platby; d) najneskôr pri vyplácaní mesačných platieb za mesiac marec rozpočtového roku N+1 zrealizuje všetky kompenzácie, ktoré sa majú vykonať v súvislosti s členskými štátmi.

Vykonávacie akty stanovené v prvom pododseku písm. a) a c) tohto odseku sa prijmú v súlade s konzultačným poupom uvedeným v článku 103 ods. 2.

Článok 19

Systém včasného varovania a monitorovania

S cieľom zabezpečiť, aby nedošlo k prekročeniu rozpočtového stropu uvedeného v článku 14, Komisia zavedie mesačný systém včasného varovania a monitorovania v súvislosti s výdavkami EPZF.

Na tento účel Komisia na začiatku každého rozpočtového roka určí profily mesačných výdavkov, ktoré podľa potreby vychádzajú z priemerných mesačných výdavkov za predchádzajúce tri roky.

Komisia pravidelne predkladá Európskemu parlamentu a Rade správu, ktorá je venovaná preskúmaniu vývoja vynaložených výdavkov vo vzťahu k predmetným profilom a ktorá obsahuje posúdenie predpokladaného plnenia v aktuálnom rozpočtovom roku.







Oddiel 2

Financovanie výdavkov

Článok 20

Mesačné platby

1. Komisia poskytuje členským štátom rozpočtové prostriedky potrebné na financovanie výdavkov uvedených v článku 5 ods. 2 vo forme mesačných platieb na základe výdavkov vynaložených akreditovanými platobnými agentúrami počas referenčného obdobia.

2. Až kým Komisia neprevedie mesačné platby, členské štáty mobilizujú zdroje potrebné na vynaloženie výdavkov podľa potrieb svojich akreditovaných platobných agentúr.

Článok 21

Postup vyplácania mesačných platieb

1. Bez toho, aby boli dotknuté články 53, 54 a 55, vykonáva Komisia mesačné platby na úhradu výdavkov vynaložených akreditovanými platobnými agentúrami v priebehu referenčného mesiaca.

2. Mesačné platby sa vyplácajú každému členskému štátu najneskôr k tretiemu pracovnému dňu druhého mesiaca nasledujúceho po mesiaci, v ktorom sa výdavky vynaložili, pričom sa zohľadňujú zníženia alebo pozastavenia platieb uplatňované podľa článkov 39 až 42 alebo akékoľvek iné opravy. Výdavky vynaložené členskými štátmi od 1. do 15. októbra sa považujú za výdavky vynaložené v mesiaci október. Výdavky vynaložené od 16. do 31. októbra sa považujú za výdavky vynaložené v mesiaci november.

3. Komisia prijme vykonávacie akty, ktorými sa určujú mesačné platby, ktoré vypláca na základe vyhlásenia o výdavkoch predkladaného členskými štátmi a informácií poskytnutých v súlade s článkom 90 ods. 1. Uvedené vykonávacie akty sa prijmú bez uplatnenia postupu uvedeného v článku 103.

4. Komisia môže prijať vykonávacie akty, ktorými sa určujú doplnkové platby alebo odpočty upravujúce platby uskutočnené v súlade s odsekom 3. Uvedené vykonávacie akty sa prijmú bez uplatnenia postupu uvedeného v článku 103.

5. Komisia bezodkladne informuje členský štát o každom prekročení finančných stropov z jeho strany.

Článok 22

Administratívne náklady a náklady na zamestnancov

Z EPZF sa nehradia výdavky týkajúce sa administratívnych nákladov a nákladov na zamestnancov vynaložené členskými štátmi a prijímateľmi pomoci z EPZF.

Článok 23

Výdavky na verejnú intervenciu

1. Ak v rámci spoločnej organizácie trhov nie je určená suma na jednotku v súvislosti s verejnou intervenciou, príslušné opatrenie sa financuje z EPZF na základe jednotných štandardných súm, najmä pokiaľ ide o finančné prostriedky pochádzajúce z členských štátov a použité na nákup výrobkov, na materiálové operácie vyplývajúce zo skladovania a v prípade potreby aj na spracovanie výrobkov oprávnených na verejnú intervenciu, ktoré sú uvedené v článku 11 nariadenia (EÚ) č. 1308/2013.

2. Komisia je splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá týkajúce sa: a) druhu opatrení, ktoré sú oprávnené na financovanie Úniou, a podmienok ich refundácie; b) podmienok oprávnenosti a spôsobov výpočtu na základe informácií skutočne zaznamenaných platobnými agentúrami, na základe paušálnych sadzieb určených Komisiou, alebo na základe paušálnych či nepaušálnych súm, ktoré sú stanovené v právnych predpisoch v oblasti poľnohospodárstva v špecifických sektoroch; c) ohodnotenia operácií v súvislosti s verejnou intervenciou, opatrení, ktoré je potrebné prijať v prípade strát alebo škôd na výrobkoch v rámci verejnej intervencie, a stanovenia súm, ktoré sa majú financovať.

3. Komisia prijme vykonávacie akty, v ktorých sa určia sumy uvedené v odseku 1. Uvedené vykonávacie akty sa prijmú v súlade s konzultačným postupom uvedeným v článku 103 ods. 2.

Článok 24

Získavanie satelitných údajov

Komisia a členské štáty sa v súlade so špecifikáciami, ktoré vypracuje každý členský štát, dohodnú na zozname satelitných údajov potrebných na účely fungovania systému monitorovania plôch uvedeného v článku 66 ods. 1 písm. c).

Komisia v súlade s článkom 7 písm. b) poskytuje uvedené satelitné údaje bezplatne orgánom zodpovedným za systém monitorovania plôch alebo poskytovateľom služieb, ktoré tieto orgány poverili ich zastupovaním.

Komisia zostáva vlastníkom satelitných údajov .

Komisia môže vykonávaním úloh týkajúcich sa techník alebo pracovných metód v súvislosti so systémom monitorovania plôch uvedeným v článku 66 ods. 1 písm. c) poveriť špecializované orgány.

Článok 25

Monitorovanie poľnohospodárskych zdrojov

1. Cieľom akcií financovaných podľa článku 7 písm. c) je poskytnúť Komisii prostriedky na účely: a) riadenia poľnohospodárskych trhov Únie v globálnom kontexte; b) zabezpečenia agroekonomického a agroenvironmentálno-klimatického monitorovania využívania poľnohospodárskej pôdy a zmien využívania poľnohospodárskej pôdy, a to aj v agrolesníctve, ako aj monitorovania stavu pôdy, plodín, poľnohospodárskej krajiny a poľnohospodárskej pôdy s cieľom umožniť vykonávanie odhadov, najmä v súvislosti s výnosmi a poľnohospodárskou produkciou a poľnohospodárskymi vplyvmi spojenými s mimoriadnymi okolnosťami, a s cieľom umožniť posúdenie odolnosti poľnohospodárskych systémov a pokroku v dosahovaní príslušných cieľov Organizácie Spojených národov v oblasti udržateľného rozvoja; c) spoločného prístupu k odhadom uvedeným v písmene b) v medzinárodnom kontexte, napríklad v rámci iniciatív koordinovaných organizáciami Organizácie Spojených národov, a to vrátane vytvárania inventúr skleníkových plynov v rámci Rámcového dohovoru Organizácie Spojených národov o zmene klímy, alebo inými medzinárodnými agentúrami; d) príspevku k osobitným opatreniam na zvýšenie transparentnosti svetových trhov so zreteľom na ciele a záväzky Únie; e) zabezpečenia technologického monitorovania agrometeorologického systému.

2. Podľa článku 7 písm. c) Komisia financuje akcie týkajúce sa: a) zberu alebo nákupu údajov potrebných na vykonávanie a monitorovanie SPP vrátane satelitných, geopriestorových a meteorologických údajov; b) vytvorenia infraštruktúry priestorových údajov a webového sídla; c) vykonávania špecifických štúdií týkajúcich sa klimatických podmienok; d) diaľkového snímania používaného pri monitorovaní zmien vo využívaní poľnohospodárskej pôdy a zdravia pôdy a e) aktualizácie agrometeorologických a ekonometrických modelov.

V prípade potreby sa uvedené akcie uskutočnia v spolupráci s Európskou environmentálnou agentúrou, Spoločným výskumným centrom, národnými laboratóriami a orgánmi alebo s účasťou súkromného sektora.

Článok 26

Vykonávacie právomoci týkajúce sa článkov 24 a 25

Komisia môže prijímať vykonávacie akty stanovujúce:

a) pravidlá týkajúce sa financovania podľa článku 7 písm. b) a c) ;

b) postup, na základe ktorého sa majú vykonávať opatrenia uvedené v článkoch 24 a 25 s cieľom splniť stanovené ciele;

c) rámec vzťahujúci sa na získavanie, skvalitňovanie a využívanie satelitných a meteorologických údajov, ako aj uplatniteľné lehoty.

Uvedené vykonávacie akty sa prijmú v súlade s postupom preskúmania uvedeným v článku 103 ods. 3.







KAPITOLA II

EPFRV







Oddiel 1

Všeobecné ustanovenia týkajúce sa EPFRV

Článok 27

Ustanovenia vzťahujúce sa na všetky platby

1. Platby príspevku z EPFRV zo strany Komisie podľa článku 6 nesmú prekročiť rozpočtové záväzky.

Bez toho, aby bol dotknutý článok 34 ods. 1, sa uvedené platby pripisujú k najskoršiemu otvorenému rozpočtovému záväzku.

2. Uplatňuje sa článok 110 nariadenia o rozpočtových pravidlách.







Oddiel 2

Financovanie z EPFRV v rámci strategického plánu SPP

Článok 28

Finančný príspevok z EPFRV

Finančný príspevok z EPFRV na výdavky v rámci strategických plánov SPP je stanovený pre každý strategický plán SPP do výšky stropov stanovených právom Únie, ktoré sa týkajú podpory z EPFRV určenej na intervencie v rámci strategického plánu SPP.

Článok 29

Rozpočtové záväzky

1. Vykonávacie rozhodnutie Komisie o schválení strategického plánu SPP predstavuje rozhodnutie o financovaní v zmysle článku 110 ods. 1 nariadenia o rozpočtových pravidlách a po oznámení dotknutému členskému štátu predstavuje právny záväzok v zmysle uvedeného nariadenia. V uvedenom vykonávacom rozhodnutí sa uvádza príspevok na jeden rok.

2. Rozpočtové záväzky Únie vo vzťahu ku každému strategickému plánu SPP sa realizujú v ročných splátkach v období od 1. januára 2023 do 31. decembra 2027. Odchylne od článku 111 ods. 2 nariadenia o rozpočtových pravidlách, v prípade každého strategického plánu SPP sa rozpočtové záväzky pre prvú splátku realizujú po tom, čo Komisia schváli tento strategický plán SPP a oznámi to dotknutému členskému štátu. Rozpočtové záväzky pre nasledujúce splátky realizuje Komisia každý rok pred 1. májom na základe vykonávacieho rozhodnutia uvedeného v odseku 1 tohto článku s výnimkou prípadov, v ktorých sa uplatňuje článok 16 nariadenia o rozpočtových pravidlách.







Oddiel 3

Finančný príspevok na intervencie v záujme rozvoja vidieka

Článok 30

Ustanovenia vzťahujúce sa na platby na intervencie v záujme rozvoja vidieka

1. Rozpočtové prostriedky potrebné na financovanie výdavkov uvedených v článku 6 sú k dispozícii členským štátom vo forme predbežného financovania, priebežných platieb a platieb zostatku, ako je opísané v tomto oddiele.

2. Kumulovaný súčet platieb v rámci predbežného financovania a priebežných platieb nesmie prekročiť 95 % príspevku z EPFRV na každý strategický plán SPP.

Keď sa dosiahne strop 95 %, členské štáty naďalej predkladajú Komisii žiadosti o platby.

Článok 31

Predbežné financovanie

1. Po prijatí svojho vykonávajúceho rozhodnutia o schválení strategického plánu SPP vyplatí Komisia členskému štátu počiatočnú sumu predbežného financovania na celé obdobie trvania strategického plánu SPP. Táto počiatočná suma predbežného financovania sa vyplatí v splátkach takto: a) v roku 2023: 1 % sumy podpory z EPFRV na celé obdobie trvania strategického plánu SPP; b) v roku 2024: 1 % sumy podpory z EPFRV na celé obdobie trvania strategického plánu SPP; c) v roku 2025: 1 % sumy podpory z EPFRV na celé obdobie trvania strategického plánu SPP.

Ak sa strategický plán SPP schváli v roku 2024 alebo neskôr, splátky z predchádzajúcich rokov sa vyplatia bezodkladne po takomto schválení.

2. Celková suma vyplatená v rámci predbežného financovania sa Komisii refunduje, ak sa nevynaložili žiadne výdavky a ak sa v lehote 24 mesiacov odo dňa, keď Komisia vyplatí prvú splátku predbežného financovania, nezašle vyhlásenie o výdavkoch v súvislosti so strategickým plánom SPP. Uvedené platby predbežného financovania sa započítajú voči najskorším deklarovaným výdavkom v rámci strategického plánu SPP.

3. Ak bol uskutočnený prevod do EPFRV alebo z neho v súlade s článkom 103 nariadenia (EÚ) 2021/2115, nevyplatia sa ani sa nebudú vymáhať žiadne ďalšie platby predbežného financovania.

4. Úroky vzniknuté z platieb predbežného financovania sa použijú na dotknutý strategický plán SPP a odpočítajú sa zo sumy verejných výdavkov uvedených v konečnom vyhlásení o výdavkoch.

5. Celková suma platieb predbežného financovania zúčtuje v súlade s postupom uvedeným v článku 53 pred uzavretím strategického plánu SPP.

Článok 32

Priebežné platby

1. Priebežné platby sa vyplácajú pre každý strategický plán SPP. Vypočítajú sa tak, že na verejné výdavky vynaložené na každý typ intervencie s výnimkou platieb vykonaných z dodatočného národného financovania, ako sa uvádza v článku 115 ods. 5 nariadenia (EÚ) 2021/2115, sa uplatní miera príspevku podľa článku 91 uvedeného nariadenia.

Priebežné platby zahŕňajú aj sumy uvedené v článku 94 ods. 2 nariadenia (EÚ) 2021/2115.

2. V závislosti od dostupnosti prostriedkov vypláca Komisia priebežné platby s cieľom refundovať výdavky vynaložené akreditovanými platobnými agentúrami pri vykonávaní strategických plánov SPP, pričom zohľadňuje zníženia alebo pozastavenia platieb uplatnené podľa článkov 39 až 42.

3. Ak sa finančné nástroje implementujú v súlade s článkom 59 ods. 1 nariadenia (EÚ) 2021/1060, vyhlásenie o výdavkoch zahŕňa celkové sumy, ktoré riadiaci orgán poskytol konečným príjemcom alebo v ich prospech, alebo ak ide o záruky, ktoré vyčlenil na záručné zmluvy, ako sa uvádza v článku 80 ods. 5 prvom pododseku písm. a), b) a c) nariadenia (EÚ) 2021/2115.

4. Ak sa finančné nástroje implementujú v súlade s článkom 59 ods. 2 nariadenia (EÚ) 2021/1060, vyhlásenie o výdavkoch, ktoré zahŕňa výdavky na finančné nástroje, sa predkladá v súlade s týmito podmienkami: a) suma uvedená v prvom vyhlásení o výdavkoch už bola vyplatená do finančného nástroja a môže dosahovať výšku najviac 30 % celkovej sumy oprávnených verejných výdavkov vyčlenených na finančné nástroje podľa príslušnej dohody o financovaní; b) suma uvedená v nasledujúcich vyhláseniach o výdavkoch predložených počas obdobia oprávnenosti vymedzeného v článku 86 ods. 4 nariadenia (EÚ) 2021/2115 zahŕňa oprávnené výdavky uvedené v článku 80 ods. 5 uvedeného nariadenia.

5. Sumy vyplatené v súlade s odsekom 4 písm. a) tohto článku sa považujú za preddavky na účely článku 37 ods. 2. Suma uvedená v prvom vyhlásení o výdavkoch, ako sa uvádza v odseku 4 písm. a) tohto článku, sa odpíše z účtov Komisie najneskôr v ročných účtoch za posledný rok vykonávania príslušného strategického plánu SPP.

6. Každú priebežnú platbu Komisia vyplatí s prihliadnutím na splnenie týchto požiadaviek: a) zaslanie vyhlásenia o výdavkoch podpísaného akreditovanou platobnou agentúrou Komisii v súlade s článkom 90 ods. 1 písm. c); b) neprekročenie celkovej výšky príspevku z EPFRV na každý typ intervencie počas celého obdobia, na ktoré sa vzťahuje dotknutý strategický plán SPP; c) zaslanie dokumentov Komisii, ktoré sa majú predložiť v súlade s článkom 9 ods. 3 a článkom 12 ods. 2.

7. Ak nie je splnená niektorá z požiadaviek stanovených v odseku 6, Komisia bezodkladne informuje akreditovanú platobnú agentúru alebo koordinačný orgán, ak bol takýto orgán určený. Ak nie je splnená žiadna z požiadaviek stanovených v odseku 6 písm. a) alebo c), vyhlásenie o výdavkoch sa považuje za neprípustné.

8. Bez toho, aby boli dotknuté články 53, 54 a 55, Komisia vyplatí priebežné platby do 45 dní od zaevidovania vyhlásenia o výdavkoch, ktoré spĺňa požiadavky stanovené v odseku 6 tohto článku.

9. Akreditované platobné agentúry vypracúvajú priebežné vyhlásenia o výdavkoch, ktoré sa týkajú strategických plánov SPP, a zašlú ich Komisii buď priamo, alebo prostredníctvom koordinačného orgánu, ak bol takýto orgán určený, v rámci lehôt, ktoré stanoví Komisia. Komisia prijme vykonávacie akty, v ktorých sa stanovujú uvedené lehoty. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Vyhlásenia o výdavkoch sa vzťahujú na výdavky, ktoré vynaložili platobné agentúry počas každého dotknutého obdobia. Vzťahujú sa aj na sumy uvedené v článku 94 ods. 2 nariadenia (EÚ) 2021/2115. Ak však výdavky uvedené v článku 86 ods. 3 uvedeného nariadenia nemožno Komisii deklarovať v dotknutom období, pretože Komisia zatiaľ neschválila zmenu strategického plánu SPP v súlade s článkom 119 ods. 10 uvedeného nariadenia, možno tieto výdavky deklarovať v nasledujúcich obdobiach.

Priebežné vyhlásenia o výdavkoch, ktoré sa týkajú výdavkov vynaložených od 16. októbra, sa zahrnú do rozpočtu nasledujúceho roka.

10. Ak povoľujúci úradník vymenovaný subdelegovaním vyžaduje ďalšie overovanie z dôvodu neúplnoi alebo nejasnosti poskytnutých informácií alebo na základe rozporov, rozdielov vo výklade alebo akýchkoľvek ďalších nezrovnalostí týkajúcich sa vyhlásenia o výdavkoch za určité referenčné obdobie, najmä v dôsledku skutočnosti, že sa neposkytli informácie požadované podľa nariadenia (EÚ) 2021/2115 a aktov Komisie prijatých podľa uvedeného nariadenia, dotknutý členský štát na žiadosť povoľujúceho úradníka vymenovaného subdelegovaním poskytne doplňujúce informácie v lehote stanovenej v uvedenej žiadosti podľa závažnosti problému.

Plynutie lehoty na priebežné platby, stanovenej v odseku 8, možno prerušiť v prípade celej sumy, ktorá je predmetom žiadosti o platbu, alebo jej časti, a to na obdobie najviac šiestich mesiacov odo dňa zaslania žiadosti o informácie až do doručenia požadovaných informácií, ak sa považujú za uspokojivé. Členský štát môže súhlasiť s predĺžením obdobia prerušenia o ďalšie obdobie troch mesiacov.

Ak dotknutý členský štát nevyhovie žiadosti o doplňujúce informácie v lehote stanovenej v uvedenej žiadosti, alebo ak sa jeho odpoveď nepovažuje za uspokojivú alebo z nej vyplýva, že neboli dodržané uplatniteľné pravidlá alebo že finančné prostriedky Únie sa použili nesprávne, Komisia môže pozastaviť alebo znížiť platby v súlade s článkami 39 až 42.

Článok 33

Platba zostatku a uzavretie intervencií v záujme rozvoja vidieka v strategickom pláne SPP

1. Po prijatí poslednej výročnej správy o výkonnosti týkajúcej sa vykonávania strategického plánu SPP Komisia vyplatí zostatok s prihliadnutím na disponibilitu prostriedkov, a to na základe platného finančného plánu na úrovni typov intervencie EPFRV, ročných účtov za posledný rok vykonávania strategického plánu SPP a na základe príslušného rozhodnutia o schválení účtov. Uvedené účty sa predložia Komisii najneskôr do šiestich mesiacov od konečného termínu oprávnenosti výdavkov stanoveného v článku 86 ods. 4 nariadenia (EÚ) 2021/2115 a zahŕňajú výdavky, ktoré platobná agentúra vynaložila do poslednému termínu oprávnenosti výdavkov.

2. Zostatok sa vypláca najneskôr šesť mesiacov od dátumu, keď Komisia uzná informácie a dokumenty uvedené v odseku 1 tohto článku za prípustné a po schválení posledného súboru ročných účtov. Bez toho, aby bol dotknutý článok 34 ods. 5, Komisia do šiestich mesiacov zruší viazanosť súm, ktoré po vyplatení zostatku zostali viazané.

3. Ak Komisia nedostane poslednú výročnú správu o výkonnosti a dokumenty potrebné na schválenie ročných účtov za posledný rok vykonávania strategického plánu SPP v lehote stanovenej v odseku 1 tohto článku, viazanosť zostatku sa automaticky zruší v súlade s článkom 34.

Článok 34

Automatické zrušenie viazanosti v prípade strategických plánov SPP

1. Komisia automaticky zruší viazanosť ktorejkoľvek časti rozpočtového záväzku na intervencie v záujme rozvoja vidieka v rámci strategického plánu SPP, ktorá sa nepoužila na predbežné financovanie ani na priebežné platby, alebo v súvislosti s ktorou Komisia nedostala vyhlásenie o výdavkoch spĺňajúce požiadavky stanovené v článku 32 ods. 6 písm. a) a c) a týkajúce sa výdavkov vynaložených do 31. decembra druhého roka nasledujúceho po roku rozpočtového záväzku.

2. Automaticky sa zruší viazanosť tej časti rozpočtových záväzkov, ktorá je ešte otvorená k poslednému dátumu oprávnenosti výdavkov podľa článku 86 ods. 4 nariadenia (EÚ) 2021/2115 a v súvislosti s ktorou nebolo predložené vyhlásenie o výdavkoch do šiestich mesiacov po uvedenom dátume.

3. V prípade súdneho konania alebo odvolania v rámci správneho konania s odkladným účinkom sa lehota na automatické zrušenie viazanosti uvedená v odseku 1 alebo 2 v súvislosti so sumou zodpovedajúcou dotknutým operáciám preruší počas trvania uvedeného konania alebo odvolania v rámci správneho konania pod podmienkou, že Komisia dostane od členského štátu odôvodnené oznámenie do 31. januára roku N+3.

4. Pri výpočte automatického zrušenia viazanosti sa nezohľadňuje: a) časť rozpočtových záväzkov, ktorá bola predmetom vyhlásenia o výdavkoch, ale ktorej refundáciu Komisia znížila alebo pozastavila 31. decembra roku N+2; b) časť rozpočtových záväzkov, ktorú platobná agentúra nemohla vyplatiť z dôvodu vyššej moci s vážnym dosahom na vykonávanie strategického plánu SPP; vnútroštátne orgány, ktoré uvádzajú ako dôvod vyššiu moc, musia preukázať jej priame následky na vykonávanie všetkých intervencií v záujme rozvoja vidieka v rámci strategického plánu SPP alebo niektorých z nich.

Členské štáty do 31. januára každého roka zašlú Komisii informácie o výnimkách uvedených v prvom pododseku, ktoré sa týkajú súm deklarovaných do konca predchádzajúceho roka.

5. Komisia včas informuje členské štáty, ak existuje riziko automatického zrušenia viazanosti. Informuje ich o príslušnej sume vyplývajúcej z informácií, ktoré má k dispozícii. Členské štáty majú od dátumu prijatia tejto informácie dva mesiace na to, aby dotknutú sumu odsúhlasili alebo predložili svoje pripomienky. Komisia vykoná automatické zrušenie viazanosti najneskôr deväť mesiacov po uplynutí poslednej lehoty uvedenej v odsekoch 1, 2 a 3.

6. V prípade automatického zrušenia viazanosti sa príspevok z EPFRV na príslušný strategický plán SPP na daný rok zníži o sumu, ktorej viazanosť sa automaticky zrušila. Dotknutý členský štát vypracuje revidovaný finančný plán, v ktorom zníženie pomoci prerozdelí medzi typy intervencie, a predloží ho na schválenie Komisii. Ak tak členský štát neurobí, Komisia úmerne zníži sumy alokované na každý typ intervencie.







KAPITOLA III

Spoločné ustanovenia

Článok 35

Poľnohospodársky finančný rok

Bez toho, aby boli dotknuté osobitné ustanovenia o vyhláseniach o výdavkoch a príjmoch, ktoré sa týkajú verejnej intervencie a ktoré ustanovila Komisia podľa článku 47 ods. 2 prvého pododseku písm. a), sa finančný rok vzťahuje na vyplatené výdavky a získané príjmy, ktoré platobné agentúry zaúčtovali do EPZF a EPFRV za finančný rok N začínajúci 16. októbra roku N-1 a končiaci 15. októbra roku N.

Článok 36

Predchádzanie dvojitému financovaniu

Členské štáty zabezpečia, aby výdavky financované z EPZF alebo EPFRV neboli predmetom žiadneho iného financovania z rozpočtu Únie.

V rámci EPFRV sa na operáciu môžu vzťahovať rôzne formy podpory zo strategického plánu SPP a z iných fondov uvedených v článku 1 ods. 1 nariadenia (EÚ) 2021/1060 alebo z iných nástrojov Únie, len ak celková kumulovaná výška pomoci poskytnutá prostredníctvom rôznych foriem podpory neprekročí maximálnu intenzitu pomoci ani výšku pomoci uplatniteľnú na tento typ intervencie podľa hlavy III nariadenia (EÚ) 2021/2115. V takýchto prípadoch členské štáty Komisii nedeklarujú tie isté výdavky na podporu:

a) z iného fondu uvedeného v článku 1 ods. 1 nariadenia (EÚ) 2021/1060 alebo z iného nástroja Únie; alebo

b) z toho istého strategického plánu SPP.

Suma výdavkov, ktorá sa má zahrnúť do vyhlásenia o výdavkoch, sa môže vypočítať na pomernom základe v súlade s dokumentom, v ktorom sa stanovujú podmienky podpory.

Článok 37

Oprávnenosť výdavkov vynaložených platobnými agentúrami

1. Výdavky uvedené v článku 5 ods. 2 a článku 6 môžu byť financované Úniou, len ak boli vynaložené akreditovanými platobnými agentúrami a ak: a) boli vynaložené v súlade s uplatniteľnými pravidlami Únie alebo; b) pokiaľ ide o typy intervencie uvedené v nariadení (EÚ) 2021/2115: i) zodpovedá im príslušný vykázaný výstup, a ii) boli vynaložené v súlade s uplatniteľnými systémami správy a riadenia, ktoré sa nevzťahujú na podmienky oprávnenosti pre jednotlivých prijímateľov, stanovené v príslušnom strategickom pláne SPP.

2. Odsek 1 písm. b) bod i) sa neuplatňuje na preddavky vyplatené prijímateľom podľa typov intervencie uvedených v nariadení (EÚ) 2021/2115.

Článok 38

Dodržiavanie termínov platieb

1. Ak sa v práve Únie stanovujú termíny platieb, žiadna platba, ktorú platobná agentúra uhrádza prijímateľovi pred najskorším možným dátumom platby alebo po poslednom možnom dátume platby, nie je oprávnená na financovanie Úniou.

2. Komisia je splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá týkajúce sa okolností a podmienok, za ktorých možno platby uvedené v odseku 1 tohto článku považovať za oprávnené, a to so zreteľom na zásadu proporcionality.

Článok 39

Zníženie mesačných a priebežných platieb

1. Ak Komisia z vyhlásenia o výdavkoch alebo z informácií, vyhlásení a dokumentov uvedených v článku 90 zistí, že boli prekročené finančné stropy stanovené v práve Únie, Komisia v rámci vykonávacích aktov o mesačných platbách uvedených v článku 21 ods. 3 alebo v rámci priebežných platieb uvedených v článku 32 zníži dotknutému členskému štátu mesačné alebo priebežné platby.

2. Ak Komisia z vyhlásenia o výdavkoch alebo z informácií, vyhlásení a dokumentov uvedených v článku 90 zistí, že neboli dodržané termíny platieb uvedené v článku 38, informuje o tom dotknutý členský štát a poskytne mu možnosť predložiť svoje pripomienky v lehote minimálne 30 dní. Ak členský štát nepredloží svoje pripomienky v uvedenej lehote, alebo ak Komisia dospeje k záveru, že poskytnutá odpoveď je zjavne nedostatočná, môže Komisia v rámci vykonávacích aktov o mesačných platbách uvedených v článku 21 ods. 3 alebo v rámci priebežných platieb uvedených v článku 32 znížiť dotknutému členskému štátu mesačné alebo priebežné platby.

3. Zníženia podľa tohto článku sa uplatňujú bez toho, aby bol dotknutý článok 53.

4. Komisia môže v záujme riadneho fungovania mechanizmu stanoveného v článku 38 prijať vykonávacie akty stanovujúce ďalšie pravidlá pre postupy a iné praktické opatrenia. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 40

Pozastavenie platieb v súvislosti s výročným schvaľovaním účtov

1. Ak členské štáty nepredložia dokumenty uvedené v článku 9 ods. 3 a v článku 12 ods. 2 do termínov stanovených v článku 9 ods. 3, Komisia môže prijať vykonávacie akty, ktorými sa pozastaví celková suma mesačných platieb uvedených v článku 21 ods. 3. Komisia refunduje pozastavené sumy, keď od dotknutého členského štátu dostane chýbajúce dokumenty, a to za predpokladu, že dátum ich doručenia nie je neskorší než šesť mesiacov po dotknutom termíne.

Pokiaľ ide o priebežné platby uvedené v článku 32, vyhlásenia o výdavkoch sa v súlade s odsekom 7 uvedeného článku považujú za neprípustné.

2. Ak v rámci výročného schvaľovania výkonnosti uvedeného v článku 54 Komisia zistí, že rozdiel medzi deklarovanými výdavkami a sumou zodpovedajúcou príslušnému vykázanému výstupu je viac ako 50 % a členský štát nedokáže poskytnúť riadne odôvodnenie, Komisia môže prijať vykonávacie akty, ktorými sa pozastavia mesačné platby uvedené v článku 21 ods. 3 alebo priebežné platby uvedené v článku 32.

Pozastavenie sa uplatní na príslušné výdavky týkajúce sa intervencií, ktoré boli predmetom zníženia uvedeného v článku 54 ods. 2, a suma, ktorá sa má pozastaviť, nepresiahne percento zodpovedajúce zníženiu uplatnenému v súlade s článkom 54 ods. 2. Pozastavené sumy Komisia členským štátom refunduje alebo trvale zníži najneskôr prostredníctvom vykonávacieho aktu uvedeného v článku 54 týkajúceho sa roku, za ktorý boli platby pozastavené. Ak však členské štáty preukážu, že boli prijaté potrebné nápravné opatrenia, Komisia môže pozastavenie zrušiť skôr v samostatnom vykonávacom akte.

3. Komisia je splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá týkajúce sa miery pozastavenia platieb.

4. Vykonávacie akty uvedené v odsekoch 1 a 2 tohto článku sa prijmú v súlade s konzultačným postupom uvedeným v článku 103 ods. 2.

Komisia pred prijatím vykonávacích aktov uvedených v odseku 1 a v odseku 2 prvom pododseku tohto článku informuje dotknutý členský štát o svojom zámere a poskytne mu možnosť predložiť svoje pripomienky v lehote, ktorá nesmie byť kratšia ako 30 dní.

5. Vykonávacie akty prijaté podľa tohto článku sa zohľadnia vo vykonávacích aktoch určujúcich mesačné platby uvedené v článku 21 ods. 3 alebo priebežné platby uvedené v článku 32.

Článok 41

Pozastavenie platieb v súvislosti s viacročným monitorovaním výkonnosti

1. Ak Komisia v súlade s článkom 135 ods. 2 a 3 nariadenia (EÚ) 2021/2115 požiada dotknutý členský štát, aby predložil akčný plán, tento členský štát po konzultácii s Komisiou vypracuje takýto akčný plán. Do akčného plánu sa zahrnú zamýšľané nápravné opatrenia a jasné ukazovatele pokroku a časový rámec, počas ktorého sa má pokrok dosiahnuť. Uvedený časový rámec môže presiahnuť jeden finančný rok.

Dotknutý členský štát reaguje do dvoch mesiacov od žiadosti Komisie o akčný plán.

V prípade potreby Komisia do dvoch mesiacov od prijatia akčného plánu od dotknutého členského štátu písomne oznámi tomuto členskému štátu svoje námietky voči predloženému akčnému plánu a požiada o jeho úpravu. Dotknutý členský štát plní akčný plán, ktorý Komisia akceptovala, ako aj časový rámec na jeho vykonanie.

Komisia prijme vykonávacie akty, ktorými sa stanovia ďalšie pravidlá týkajúce sa štruktúry akčných plánov a postupu ich zostavovania. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

2. Ak členský štát nepredloží alebo nevykoná akčný plán uvedený v odseku 1 tohto článku, alebo ak je tento akčný plán zjavne nedostatočný na nápravu situácie, alebo ak nebol upravený v súlade s písomnou žiadosťou Komisie stanovenou v uvedenom odseku, Komisia môže prijať vykonávacie akty, ktorými pozastaví mesačné platby uvedené v článku 21 ods. 3 alebo priebežné platby uvedené v článku 32.

Odchylne od prvého pododseku tohto odseku žiadosť Komisie o akčný plán na finančný rok 2025 nesmie viesť k pozaaveniu platieb pred preskúmaním výkonnosti za finančný rok 2026, ako sa stanovuje v článku 135 ods. 3 nariadenia (EÚ) 2021/2115.

Pozastavenie platieb uvedené v prvom pododseku sa uplatňuje v súlade so zásadou proporcionality s ohľadom na príslušné výdavky týkajúce sa intervencií, ktoré mali byť zahrnuté do uvedeného akčného plánu.

Komisia refunduje pozastavené sumy, ak sa na základe preskúmania výkonnosti uvedeného v článku 135 nariadenia (EÚ) 2021/2115 alebo na základe dobrovoľného oznámenia dotknutého členského štátu v priebehu finančného roka o pokroku akčného plánu a nápravných opatrení prijatých na odstránenie nedostatku dosiahol uspokojivý pokrok smerom k dosiahnutiu cieľových hodnôt.

Ak sa situácia nenapraví do konca dvanásteho mesiaca nasledujúceho po pozastavení platieb, Komisia môže prijať vykonávací akt, ktorým sa dotknutému členskému štátu zníži pozastavená suma s konečnou platnosťou.

Vykonávacie akty stanovené v tomto odseku sa prijmú v súlade s konzultačným postupom uvedeným v článku 103 ods. 2.

Komisia pred prijatím takýchto vykonávacích aktov informuje dotknutý členský štát o svojom zámere a požiada ho o odpoveď v lehote, ktorá nesmie byť kratšia ako 30 dní.

3. Komisia je splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá týkajúce sa miery a trvania pozastavenia platieb a podmienok refundácie alebo zníženia uvedených súm so zreteľom na viacročné monitorovanie výkonnosti.

Článok 42

Pozastavenie platieb v súvislosti s nedostatkami v systémoch správy a riadenia

1. V prípade závažných nedostatkov v riadnom fungovaní systémov správy a riadenia požiada Komisia v prípade potreby dotknutý členský štát, aby predložil akčný plán vrátane potrebných nápravných opatrení a jasných ukazovateľov pokroku. Uvedený akčný plán sa vypracuje po konzultácii s Komisiou. Dotknutý členský štát reaguje do dvoch mesiacov od žiadosti Komisie s cieľom posúdiť, či je akčný plán potrebný.

Komisia prijme vykonávacie akty, ktorými sa stanovia pravidlá týkajúce sa štruktúry akčných plánov a postupu ich zostavovania. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

2. Ak členský štát nepredloží alebo nevykoná akčný plán uvedený v odseku 1 tohto článku, alebo ak je tento akčný plán zjavne nedostatočný na nápravu situácie, alebo ak nebol vykonaný v súlade s písomnou žiadosťou Komisie stanovenou v uvedenom odseku, Komisia môže prijať vykonávacie akty, ktorými pozastaví mesačné platby uvedené v článku 21 ods. 3 alebo priebežné platby uvedené v článku 32.

Pozastavenie sa uplatňuje v súlade so zásadou proporcionality na príslušné výdavky vynaložené členským štátom, v ktorom sa vyskytli nedostatky, a to počas obdobia, ktoré sa stanoví vo vykonávacích aktoch uvedených v prvom pododseku tohto odseku a ktoré neprekročí 12 mesiacov. Ak sú podmienky na pozastavenie naďalej splnené, Komisia môže prijať vykonávacie akty, ktorými predĺži uvedené obdobie o ďalšie obdobia nepresahujúce spolu 12 mesiacov. Pozastavené sumy sa zohľadnia pri prijímaní vykonávacích aktov uvedených v článku 55.

3. Vykonávacie akty stanovené v odseku 2 sa prijmú v súlade s konzultačným postupom uvedeným v článku 103 ods. 2.

Komisia pred prijatím takýchto vykonávacích aktov informuje dotknutý členský štát o svojom zámere a požiada ho o odpoveď v lehote, ktorá nesmie byť kratšia ako 30 dní.

4. Vykonávacie akty prijaté podľa odseku 2 tohto článku sa zohľadnia vo vykonávacích aktoch určujúcich mesačné platby uvedené v článku 21 ods. 3 alebo priebežné platby uvedené v článku 32.

Článok 43

Vedenie samostatných účtov

1. Každá platobná agentúra vedie súbor samostatných účtov pre rozpočtové prostriedky zahrnuté do rozpočtu Únie pre EPZF a EPFRV.

2. Komisia môže prijať vykonávacie akty, ktorými sa stanovia ďalšie pravidlá týkajúce sa povinnosti stanovenej v tomto článku, ako aj osobitné podmienky vzťahujúce sa na informácie, ktoré sa majú zaznamenať do účtov vedených platobnými agentúrami. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 44

Platby prijímateľom

1. Pokiaľ nie je v práve Únie výslovne stanovené inak, členské štáty zabezpečujú, aby sa platby súvisiace s financovaním stanoveným v tomto nariadení vyplácali prijímateľom v plnej výške.

2. Členské štáty zabezpečujú, aby sa platby v rámci intervencií a opatrení uvedených v článku 65 ods. 2 uhrádzali najskôr 1. decembra a najneskôr 30. júna nasledujúceho kalendárneho roka.

Bez ohľadu na prvý pododsek členské štáty môžu:

a) pred 1. decembrom, najskôr však od 16. októbra vyplácať preddavky až do výšky 50 % v prípade intervencií vo forme priamych platieb a v prípade opatrení uvedených v kapitole IV nariadenia (EÚ) č. 228/2013 a v kapitole IV nariadenia (EÚ) č. 229/2013;

b) pred 1. decembrom vyplácať preddavky až do výšky 75 % v prípade podpory poskytnutej v rámci intervencií v záujme rozvoja vidieka uvedených v článku 65 ods. 2.

3. Členské štáty sa môžu rozhodnúť v rámci intervencií uvedených v článkoch 73 a 77 nariadenia (EÚ) 2021/2115 vyplatiť preddavky až do výšky 50 %.

4. S cieľom zabezpečiť koherentné a nediskriminačné vyplácanie preddavkov je Komisia splnomocnená prijímať delegované akty v súlade s článkom 102, ktorými sa tento článok mení doplnením pravidiel, ktoré členským štátom umožnia vyplácať preddavky, pokiaľ ide o intervencie uvedené v hlave III kapitole III nariadenia (EÚ) 2021/2115, a pokiaľ ide o opatrenia slúžiace na reguláciu alebo podporu poľnohospodárskych trhov, ktoré sa stanovujú v nariadení (EÚ) č. 1308/2013.

5. S cieľom zabezpečiť koherentné a nediskriminačné vyplácanie preddavkov je Komisia splnomocnená prijímať delegované akty v súlade s článkom 102, ktorými sa toto nariadenie dopĺňa stanovením špecifických podmienok pre vyplácanie preddavkov.

6. V prípade naliehavej situácie Komisia na žiadosť členského štátu a v medziach článku 11 ods. 2 písm. b) nariadenia o rozpočtových pravidlách prijme v prípade potreby vykonávacie akty týkajúce sa uplatňovania tohto článku. Uvedené vykonávacie akty sa môžu odchyľovať od odseku 2 tohto článku, avšak len v miere a počas obdobia, ktoré sú na to nevyhnutne potrebné. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 45

Pripísanie príjmov

1. Za pripísané príjmy v zmysle článku 21 ods. 5 nariadenia o rozpočtových pravidlách sa považujú: a) pokiaľ ide o výdavky v rámci EPZF aj EPFRV, sumy podľa článkov 38, 54 a 55 tohto nariadenia a článku 54 nariadenia (EÚ) č. 1306/2013 uplatniteľné v súlade s článkom 104 tohto nariadenia, a pokiaľ ide o výdavky v rámci EPZF, sumy podľa článkov 53 a 56 tohto nariadenia, ktoré sa majú uhradiť do rozpočtu Únie, a to vrátane úrokov z nich; b) sumy zodpovedajúce sankciám uloženým v súlade s článkami 12 a 14 nariadenia (EÚ) 2021/2115, pokiaľ ide o výdavky v rámci EPZF; c) akékoľvek zábezpeky, kaucie alebo záruky poskytnuté na základe práva Únie prijatého v rámci SPP, s výnimkou intervencií v záujme rozvoja vidieka, a neskôr prepadnuté; členské štáty si však ponechávajú prepadnuté zábezpeky zložené pri vydávaní vývozných alebo dovozných licencií alebo v rámci verejného obstarávania iba na účely zabezpečenia predloženia serióznych ponúk uchádzačmi; d) sumy znížené s konečnou platnosťou v súlade s článkom 41 ods. 2.

2. Sumy uvedené v odseku 1 sa uhradia do rozpočtu Únie a v prípade opätovného použitia sa použijú výlučne na financovanie výdavkov z EPZF alebo EPFRV.

3. Toto nariadenie sa uplatňuje mutatis mutandis na pripísané príjmy uvedené v odseku 1.

4. Pokiaľ ide o EPZF, článok 113 nariadenia o rozpočtových pravidlách sa uplatňuje mutatis mutandis na vedenie účtov pripísaných príjmov uvedených v tomto nariadení.

Článok 46

Informačné opatrenia

1. Cieľom poskytovania informácií financovaného podľa článku 7 písm. e) je najmä pomôcť vysvetliť, vykonávať a rozvíjať SPP a zvýšiť informovanosť verejnosti o obsahu a cieľoch tejto politiky vrátane jej interakcie s klímou, životným prostredím a dobrými životnými podmienkami zvierat. To sa uskutočňuje s cieľom informovať občanov o výzvach, ktorým čelí poľnohospodárstvo a potravinársky priemysel, informovať poľnohospodárov a spotrebiteľov, prostredníctvom informačných kampaní obnoviť dôveru spotrebiteľov v období po krízach, informovať ostatné strany pôsobiace vo vidieckych oblastiach a podporovať udržateľnejší model poľnohospodárstva Únie, ako aj pomôcť občanom, aby mu porozumeli.

Predmetnými opatreniami sa poskytujú koherentné, objektívne a komplexné informácie v Únii aj mimo nej založené na dôkazoch a vymedzujú sa komunikačné činnosti stanovené vo viacročnom strategickom pláne Komisie pre poľnohospodárstvo a rozvoj vidieka.

2. Opatrenia uvedené v odseku 1 môžu pozostávať z: a) ročných pracovných programov alebo iných osobitných opatrení podnikaných tretími stranami; b) činností vykonávaných na podnet Komisie.

Opatrenia, ktoré sú vyžadované na základe práva, alebo opatrenia, ktoré sú už financované v rámci inej akcie Únie, sú vylúčené.

Pri vykonávaní činností uvedených v prvom pododseku písm. b) môžu Komisii pomáhať externí experti.

Opatrenia uvedené v prvom pododseku zároveň prispievajú k inštitucionálnej komunikácii politických priorít Únie, pokiaľ tieto priority súvisia so všeobecnými cieľmi tohto nariadenia.

3. Komisia raz ročne uverejní výzvu na predkladanie návrhov a dodrží pritom podmienky stanovené v nariadení o rozpočtových pravidlách.

4. O opatreniach plánovaných a prijatých podľa tohto článku sa musí informovať výbor uvedený v článku 103 ods. 1.

5. Komisia každé dva roky predkladá správu o vykonávaní tohto článku Európskemu parlamentu a Rade.

Článok 47

Iné právomoci Komisie týkajúce sa tejto kapitoly

1. Komisia je splnomocnená prijímať delegované akty v súlade s článkom 102, ktorými sa dopĺňa toto nariadenie o podmienky, za ktorých sa majú kompenzovať určité typy výdavkov a príjmov v rámci EPZF a EPFRV.

Ak do začiatku rozpočtového roka nedošlo k schváleniu rozpočtu Únie, alebo ak celková výška plánovaných záväzkov presahuje prahovú hodnotu stanovenú v článku 11 ods. 2 nariadenia o rozpočtových pravidlách, Komisia je splnomocnená prijímať delegované akty v súlade s článkom 102 tohto nariadenia, ktorými sa toto nariadenie dopĺňa o pravidlá týkajúce sa metódy uplatniteľnej na záväzky a vyplatenie súm.

2. Komisia môže prijať vykonávacie akty stanovujúce pravidlá týkajúce sa: a) financovania a účtovania intervenčných opatrení v podobe verejného skladovania, ako aj ďalších výdavkov financovaných z EPZF a EPFRV; b) podmienok vykonávania postupu automatického zrušenia viazanosti.

Uvedené vykonávacie akty sa prijmú v súlade s postupom preskúmania uvedeným v článku 103 ods. 3.







KAPITOLA IV

Schvaľovanie účtov







Oddiel 1

Všeobecné ustanovenia

Článok 48

Prístup jednotného auditu

V súlade s článkom 127 nariadenia o rozpočtových pravidlách vychádza Komisia z uistenia práce certifikačných orgánov uvedených v článku 12 tohto nariadenia s výnimkou prípadov, ak informovala dotknutý členský štát, že sa za daný finančný rok nemôže spoľahnúť na prácu certifikačného orgánu, pričom túto skutočnosť zohľadní vo svojom posúdení rizika týkajúcom sa potreby auditov zo strany Komisie v danom členskom štáte. Komisia informuje daný členský štát o dôvodoch, pre ktoré sa nemôže spoľahnúť na prácu príslušného certifikačného orgánu.

Článok 49

Kontroly vykonávané Komisiou

1. Bez toho, aby boli dotknuté kontroly vykonávané členskými štátmi podľa vnútroštátnych zákonov, iných právnych predpisov a správnych opatrení alebo článku 287 ZFEÚ, akákoľvek kontrola organizovaná na základe článku 322 ZFEÚ alebo na základe nariadenia (Euratom, ES) č. 2185/96 alebo článok 127 nariadenia o rozpočtových pravidlách, Komisia môže v členských štátoch organizovať kontroly, najmä s cieľom overiť, či: a) sú administratívne postupy v súlade s pravidlami Únie; b) výdavky, ktoré patria do rozsahu pôsobnosti článku 5 ods. 2 a článku 6 tohto nariadenia a ktoré zodpovedajú intervenciám uvedeným v nariadení (EÚ) 2021/2115, majú zodpovedajúci výstup, ako sa uvádza vo výročnej správe o výkonnosti; c) výdavky zodpovedajúce opatreniam stanoveným v nariadeniach (EÚ) č. 228/2013, (EÚ) č. 229/2013, (EÚ) č. 1308/2013 a (EÚ) č. 1144/2014 boli vynaložené a skontrolované v súlade s uplatniteľnými pravidlami Únie; d) sa práca certifikačného orgánu vykonáva v súlade s článkom 12 a na účely oddielu 2 tejto kapitoly; e) platobná agentúra spĺňa minimálne podmienky akreditácie stanovené v článku 9 ods. 2 a členský štát správne uplatňuje článok 9 ods. 4; f) dotknutý členský štát vykonáva strategický plán SPP v súlade s článkom 9 nariadenia (EÚ) 2021/2115; g) sa akčné plány uvedené v článku 42 vykonávajú správne.

Osoby splnomocnené Komisiou na vykonávanie kontrol v jej mene alebo zástupcovia Komisie konajúci v rámci právomocí, ktoré im boli zverené, majú prístup k účtovným knihám a všetkým ostatným dokumentom vrátane dokumentov a metadát zostavených alebo prijatých a zaznamenaných na elektronických nosičoch, ktoré sa vzťahujú na výdavky financované z EPZF alebo EPFRV.

Právomoc vykonávať kontroly nemá vplyv na uplatňovanie vnútroštátnych ustanovení, ktorými sa niektoré úkony vyhradzujú zástupcom osobitne určeným vo vnútroštátnom práve. Bez toho, aby boli dotknuté osobitné ustanovenia nariadenia (Euratom, ES) č. 2185/96 a nariadenia (EÚ, Euratom) č. 883/2013, sa osoby splnomocnené Komisiou konať v jej mene nezúčastňujú okrem iného na domových prehliadkach ani na úradných vypočutiach osôb na základe práva dotknutého členského štátu. Majú však prístup k takto získaným informáciám.

2. Komisia o kontrole v dostatočnom predstihu informuje dotknutý členský štát alebo členský štát, na ktorého území sa má kontrola vykonať, pričom prihliada na administratívny vplyv organizácie kontrol na platobné agentúry. Na takejto kontrole sa môžu zúčastniť aj zástupcovia z dotknutého členského štátu.

Na žiadosť Komisie a so súhlasom členského štátu vykonávajú príslušné orgány tohto členského štátu dodatočné kontroly alebo vyšetrovania týkajúce sa operácií, na ktoré sa vzťahuje toto nariadenie. Na takýchto kontrolách sa môžu zúčastniť aj zástupcovia Komisie alebo osoby splnomocnené Komisiou konať v jej mene.

Na účely zlepšenia kontrol môže Komisia so súhlasom dotknutých členských štátov vyžadovať v súvislosti s určitými kontrolami alebo vyšetrovaniami pomoc orgánov týchto členských štátov.

Článok 50

Prístup k informáciám

1. Členské štáty sprístupňujú Komisii všetky informácie potrebné na bezproblémové fungovanie EPZF a EPFRV a prijímajú všetky vhodné opatrenia na uľahčenie kontrol, ktoré Komisia považuje za vhodné v súvislosti s riadením financovania Úniou.

2. Členské štáty na požiadanie oznámia Komisii zákony, iné právne predpisy a správne opatrenia, ktoré prijali na účel vykonávania právnych aktov Únie týkajúcich sa SPP a ktoré majú finančný vplyv na EPZF alebo EPFRV.

3. Členské štáty sprístupňujú Komisii informácie o nezrovnalostiach v zmysle nariadenia (ES, Euratom) č. 2988/95 a o iných prípadoch nedodržania podmienok, ktoré stanovili členské štáty vo svojich strategických plánoch SPP, o zistených podozreniach z podvodu a o krokoch podniknutých podľa oddielu 3 tejto kapitoly na vymoženie neoprávnených platieb v súvislosti s uvedenými nezrovnalosťami a podvodmi. Komisia každoročne zhrnie a uverejní uvedené informácie a oznámi ich Európskemu parlamentu.

Článok 51

Prístup k dokumentom

1. Akreditované platobné agentúry uchovávajú podporné dokumenty týkajúce sa vykonaných platieb a dokumenty týkajúce sa vykonávania kontrol požadovaných podľa práva Únie a sprístupňujú tieto dokumenty a s nimi súvisiace informácie Komisii.

Uvedené dokumenty a informácie sa môžu uchovávať v elektronickej podobe za podmienok, ktoré stanoví Komisia podľa odseku 3.

Ak uvedené dokumenty a informácie uchováva orgán konajúci z poverenia platobnej agentúry a zodpovedný za povoľovanie výdavkov, tento orgán zasiela akreditovanej platobnej agentúre správy o počte vykonaných kontrol, ich obsahu a o opatreniach prijatých s ohľadom na ich výsledky.

2. Tento článok sa uplatňuje mutatis mutandis na certifikačné orgány.

3. Komisia môže prijať vykonávacie akty stanovujúce pravidlá týkajúce sa podmienok, za ktorých sa dokumenty a informácie uvedené v tomto článku uchovávajú, vrátane ich formy a doby ich uchovávania. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 52

Právomoci Komisie týkajúce sa kontrol a dokumentov a informácií a povinnosti v oblasti spolupráce

1. Komisia je splnomocnená prijímať delegované akty v súlade s článkom 102, ktoré sú potrebné na zabezpečenie správneho a účinného uplatňovania ustanovení týkajúcich sa kontrol a prístupu k dokumentom a informáciám uvedených v tejto kapitole a ktorými sa toto nariadenia dopĺňa o osobitné povinnosti, ktoré majú členské štáty splniť podľa tejto kapitoly, a o pravidlá týkajúce sa kritérií na určenie prípadov nezrovnalostí v zmysle nariadenia (ES, Euratom) č. 2988/95 a iných prípadov nedodržania podmienok stanovených členskými štátmi v strategických plánoch SPP, ktoré sa majú oznámiť, a pokiaľ ide o údaje, ktoré sa majú v tomto kontexte poskytnúť.

2. Komisia môže prijať vykonávacie akty stanovujúce pravidlá týkajúce sa postupov súvisiacich s povinnosťami v oblasti spolupráce, ktoré majú členské štáty dodržiavať pri vykonávaní článkov 49 a 50. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.







Oddiel 2

Schvaľovanie

Článok 53

Ročné finančné schvaľovanie

1. Pokiaľ ide o výdavky uvedené v článku 5 ods. 2 a článku 6, Komisia do 31. mája roka nasledujúceho po príslušnom rozpočtovom roku a na základe informácií uvedených v článku 9 ods. 3 prvom pododseku písm. a) a d) prijme vykonávacie akty obsahujúce jej rozhodnutie o schválení účtov akreditovaných platobných agentúr. Uvedené vykonávacie akty sa prijmú v súlade s konzultačným postupom uvedeným v článku 103 ods. 2.

Uvedené vykonávacie akty sa vzťahujú na úplnosť, presnosť a pravdivosť predložených ročných účtov a nie je nimi dotknutý obsah vykonávacích aktov prijatých neskôr podľa článkov 54 a 55.

2. Komisia prijíma vykonávacie akty, ktorými sa stanovia pravidlá týkajúce sa opatrení potrebných na účely prijatia a vykonávania vykonávacích aktov uvedených v odseku 1 vrátane pravidiel týkajúcich sa výmeny informácií medzi Komisiou a členskými štátmi a termínov, ktoré sa majú dodržať. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 54

Výročné schvaľovanie výkonnosti

1. Ak výdavky uvedené v článku 5 ods. 2 a v článku 6 tohto nariadenia, ktoré zodpovedajú intervenciám uvedeným v hlave III nariadenia (EÚ) 2021/2115, nemajú zodpovedajúci výstup, ako sa uvádza vo výročnej správe o výkonnosti uvedenej v článku 9 ods. 3 a článku 10 tohto nariadenia a v článku 134 nariadenia (EÚ) 2021/2115, Komisia pred 15. októbrom roka nasledujúceho po príslušnom rozpočtovom roku prijme vykonávacie akty, ktorými sa určia sumy, o ktoré sa má znížiť financovanie Úniou. Uvedené vykonávacie akty sa prijmú v súlade s konzultačným postupom uvedeným v článku 103 ods. 2.

Uvedenými vykonávacími aktmi nie je dotknutý obsah vykonávacích aktov prijatých neskôr podľa článku 55 tohto nariadenia.

2. Komisia posudzuje sumy, ktoré sa majú znížiť, na základe rozdielu medzi deklarovanými ročnými výdavkami na intervenciu a sumou zodpovedajúcou príslušnému nahlásenému výstupu v súlade so strategickým plánom SPP, pričom sa zohľadnia odôvodnenia, ktoré poskytol členský štát vo výročných správach o výkonnosti v súlade s článkom 134 ods. 8 nariadenia (EÚ) 2021/2115.

3. Komisia pred prijatím vykonávacieho aktu uvedeného v odseku 1 tohto článku poskytne dotknutému členskému štátu možnosť predložiť svoje pripomienky a odôvodniť akékoľvek rozdiely v lehote, ktorá v prípade, že dokumenty uvedené v článku 9 ods. 3, článku 10 a článku 12 ods. 2 boli predložené v termíne, nesmie byť kratšia ako 30 dní.

4. Komisia je splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá týkajúce sa kritérií pre odôvodnenia dotknutého členského štátu a metodiky a kritérií uplatnenia znížení.

5. Komisia prijíma vykonávacie akty, ktorými sa stanovia pravidlá týkajúce sa opatrení potrebných na účely prijatia a vykonávania vykonávacích aktov uvedených v odseku 1 tohto článku vrátane pravidiel týkajúcich sa výmeny informácií medzi Komisiou a členskými štátmi a termínov, ktoré sa majú dodržať. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 55

Postup overovania súladu

1. Ak Komisia zistí, že výdavky uvedené v článku 5 ods. 2 a článku 6 neboli vynaložené v súlade s právom Únie, prijme vykonávacie akty, ktorými sa určia sumy, ktoré sa majú vylúčiť z financovania Úniou. Uvedené vykonávacie akty sa prijmú v súlade s konzultačným postupom uvedeným v článku 103 ods. 2.

Pokiaľ však ide o typy intervencie uvedené v nariadení (EÚ) 2021/2115, vylúčenia z financovania Úniou uvedené v prvom pododseku tohto odseku sa uplatňujú len v prípade závažných nedostatkov v riadnom fungovaní systémov správy a riadenia členských štátov.

Prvý pododsek sa neuplatňuje na prípady nedodržania podmienok oprávnenosti pre jednotlivých prijímateľov stanovených v strategických plánoch SPP a vnútroštátnych predpisoch.

2. Komisia posudzuje sumy, ktoré sa majú vylúčiť, na základe závažnosti zistených nedostatkov. V tejto súvislosti zohľadní charakter uvedených nedostatkov, ako aj finančnú ujmu spôsobenú Únii.

3. Pred prijatím vykonávacieho aktu uvedeného v odseku 1 si zistenia Komisie a pripomienky dotknutého členského štátu k týmto zisteniam obe strany vzájomne oznámia v písomnej forme a následne sa pokúsia o dosiahnutie dohody o opatreniach, ktoré sa majú prijať. Dotknutému členskému štátu sa umožní preukázať, že skutočný rozsah nedodržania súladu je menší, než vyplýva z posúdenia Komisie.

Ak sa nedospeje k dohode, dotknutý členský štát môže požiadať o začatie postupu zameraného na zmierenie postojov oboch strán v lehote štyroch mesiacov. Postup vedie zmierovací orgán. Komisii sa predloží správa o výsledku uvedeného postupu. Komisia musí pred rozhodnutím o zamietnutí financovania zohľadniť odporúčania obsiahnuté v tejto správe, a ak sa rozhodne odchýliť od uvedených odporúčaní, uvedie dôvody, ktoré ju k tomu viedli.

4. Financovanie sa nesmie zamietnuť v prípade: a) výdavkov uvedených v článku 5 ods. 2, ktoré sa vynaložili viac ako 24 mesiacov pred tým, než Komisia písomne oznámila členskému štátu výsledky svojich zistení; b) výdavkov na viacročné intervencie, ktoré patria do rozsahu pôsobnosti článku 5 ods. 2 alebo do rozsahu pôsobnosti intervencií v záujme rozvoja vidieka uvedených v článku 6, pri ktorých konečný záväzok prijímateľa vznikol viac ako 24 mesiacov pred tým, než Komisia písomne oznámila členskému štátu výsledky svojich zistení; c) výdavkov na intervencie v záujme rozvoja vidieka uvedených v článku 6 okrem intervencií uvedených v písmene b) tohto odseku, v prípade ktorých platobná agentúra vykonala platbu alebo prípadne platbu zostatku viac ako 24 mesiacov pred tým, než Komisia písomne oznámila členskému štátu výsledky svojich zistení.

5. Odsek 4 sa neuplatňuje v prípade: a) pomoci, ktorú poskytol členský štát a v súvislosti s ktorou Komisia začala konanie stanovené v článku 108 ods. 2 ZFEÚ; b) nesplnení povinností, v súvislosti s ktorými Komisia zaslala dotknutému členskému štátu odôvodnené stanovisko v súlade s článkom 258 ZFEÚ; c) nesplnení povinností členských štátov podľa hlavy IV kapitoly III tohto nariadenia pod podmienkou, že Komisia členskému štátu písomne oznámi výsledky svojich zistení do 12 mesiacov po doručení správy členského štátu o výsledkoch jeho kontrol dotknutých výdavkov.

6. Komisia je splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá týkajúce sa kritérií a metodiky uplatnenia finančných opráv.

7. Komisia prijíma vykonávacie akty, ktorými sa stanovia pravidlá týkajúce sa opatrení potrebných na účely prijatia a vykonávania vykonávacích aktov uvedených v odseku 1 tohto článku vrátane pravidiel týkajúcich sa výmeny informácií medzi Komisiou a členskými štátmi, termínov, ktoré sa majú dodržať, ako aj zmierovacieho postupu stanoveného v odseku 3 tohto článku, a zriadenia, úloh, zloženia a organizácie práce zmierovacieho orgánu. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.







Oddiel 3

Sumy vymožené za nedodržanie podmienok

Článok 56

Osobitné ustanovenia pre EPZF

1. Sumy vymožené členskými štátmi po tom, ako sa prijímatelia dopustili nezrovnalostí a iných prípadov nedodržania podmienok intervencií uvedených v strategických plánoch SPP, a úroky s nimi spojené sa prevedú platobnej agentúre, ktorá ich zaúčtuje ako príjem pripísaný do EPZF v mesiaci reálneho prijatia týchto súm.

2. Bez toho, aby bol dotknutý odsek 1, môžu členské štáty platobnej agentúre vydať pokyny, aby ako orgán zodpovedný za vymáhanie dlhu odpočítala prijímateľovi všetky jeho nesplatené dlhy z budúcich platieb tomuto prijímateľovi.

3. Pri pripísaní finančných prostriedkov do rozpočtu Únie podľa odseku 1 si dotknutý členský štát môže ponechať 20 % zodpovedajúcich súm ako paušálne náklady na vymáhanie okrem prípadov nedodržania podmienok, ktoré možno pripísať jeho správnym orgánom alebo iným oficiálnym orgánom tohto členského štátu.

Článok 57

Osobitné ustanovenia pre EPFRV

1. Ak sa zistia u prijímateľov, a v prípade finančných nástrojov aj osobitných fondov v rámci holdingových fondov alebo konečných príjemcov, nezrovnalosti a iné prípady nedodržania podmienok intervencií v záujme rozvoja vidieka špecifikovaných v strategických plánoch SPP, členské štáty vykonajú finančné úpravy tým, že čiastočne, alebo v odôvodnených prípadoch úplne zrušia príslušné financovanie Úniou. Členské štáty zohľadnia povahu a závažnosť zisteného nedodržania podmienok, ako aj úroveň finančnej straty pre EPFRV.

Zrušené sumy financovania Úniou z EPFRV a vymožené sumy, ako aj súvisiace úroky sa opätovne alokujú na ostatné operácie v záujme rozvoja vidieka v rámci strategických plánov SPP. Členské štáty však môžu opätovne použiť zrušené alebo vymožené finančné prostriedky Únie v celom ich rozsahu iba na operáciu v záujme rozvoja vidieka v rámci ich strategických plánov SPP a nesmú ich opätovne alokovať na operácie v záujme rozvoja vidieka, ktoré boli predmetom finančnej úpravy.

Členské štáty odpočítajú v súlade s týmto článkom všetky sumy, ktoré boli vyplatené neoprávnene v dôsledku existujúcej nezrovnalosti na strane prijímateľa, z akýchkoľvek budúcich platieb platobnej agentúry prijímateľovi.

2. Odchylne od odseku 1 druhého pododseku v prípade intervencií v záujme rozvoja vidieka, ktoré dostávajú pomoc z finančných nástrojov uvedených v článku 58 nariadenia (EÚ) 2021/1060, sa príspevok zrušený v dôsledku jednotlivého prípadu nedodržania podmienok môže opätovne použiť v rámci toho istého finančného nástroja za týchto podmienok: a) ak sa nedodržanie podmienok, ktoré vedie k zrušeniu príspevku, zistí na úrovni konečného príjemcu, ako je vymedzený v článku 2 bode 18 nariadenia (EÚ) 2021/1060, zrušený príspevok možno opätovne použiť len pre iných konečných príjemcov v rámci toho istého finančného nástroja; b) ak sa nedodržanie podmienok, ktoré vedie k zrušeniu príspevku, zistí na úrovni osobitného fondu, ako je vymedzený v článku 2 bode 21 nariadenia (EÚ) 2021/1060 v rámci holdingového fondu, ako je vymedzený v článku 2 bode 20 uvedeného nariadenia , zrušený príspevok možno opätovne použiť len pre iné osobitné fondy.

Článok 58

Vykonávacie právomoci týkajúce sa možného započítania súm a vzorov oznámení

Komisia prijme vykonávacie akty, ktorými sa stanovia pravidlá týkajúce sa možného započítania súm získaných vymáhaním neoprávnených platieb a vzorov oznámení a informovania, ktoré majú členské štáty uskutočniť vo vzťahu ku Komisii v súvislosti s povinnosťami stanovenými v tomto oddiele. Uvedené vykonávacie akty sa prijmú v súlade s postupom preskúmania uvedeným v článku 103 ods. 3.







HLAVA IV

SYSTÉMY KONTROLY A SANKCIE







KAPITOLA I

Všeobecné pravidlá

Článok 59

Ochrana finančných záujmov Únie

1. Členské štáty v rámci SPP, rešpektujúc príslušné systémy správy a riadenia, prijímajú všetky zákony, iné právne predpisy a správne opatrenia, ako aj všetky ďalšie opatrenia potrebné na zabezpečenie účinnej ochrany finančných záujmov Únie vrátane účinného uplatňovania kritérií oprávnenosti výdavkov stanovených v článku 37. Uvedené akty a opatrenia sa týkajú najmä: a) kontroly zákonnosti a správnosti operácií financovaných z EPZF a EPFRV, a to aj na úrovni prijímateľov a ako sa stanovuje v strategických plánoch SPP; b) zabezpečenia účinnej ochrany proti podvodom, najmä pokiaľ ide o oblasti s vyššou mierou rizika, ktorá má pôsobiť ako odstrašujúci prostriedok, so zreteľom na náklady a prínosy, ako aj na primeranosť opatrení; c) predchádzania nezrovnalostiam a podvodom, ich odhaľovania a nápravy; d) ukladania účinných, primeraných a odrádzajúcich sankcií v súlade s právom Únie, prípadne vnútroštátnym právom, a podľa potreby začatia súdneho konania; e) vymáhania neoprávnených platieb a úrokov a podľa potreby začatie s tým súvisiaceho súdneho konania, aj pokiaľ ide o nezrovnalosti v zmysle článku 1 ods. 2 nariadenia (ES, Euratom) č. 2988/95.

2. Členské štáty zriadia účinné systémy riadenia a kontroly s cieľom zabezpečiť dodržiavanie súladu s právnymi predpismi Únie upravujúcimi intervencie Únie.

Členské štáty prijmú opatrenia potrebné na zabezpečenie riadneho fungovania svojich systémov riadenia a kontroly, ako aj na zabezpečenie zákonnosti a správnosti výdavkov deklarovaných Komisii.

S cieľom pomáhať v tejto súvislosti členským štátom im Komisia sprístupní nástroj na hĺbkovú analýzu údajov na posúdenie rizík, ktoré predstavujú projekty, prijímatelia, dodávatelia a zmluvy, pričom zabezpečí minimálne administratívne zaťaženie a účinnú ochranu finančných záujmov Únie. Uvedený nástroj na hĺbkovú analýzu údajov sa môže použiť aj s cieľom zabrániť obchádzaniu pravidiel, ako sa uvádza v článku 62. Komisia do roku 2025 predloží správu, v ktorej sa posúdi využívanie jednotného nástroja na hĺbkovú analýzu údajov a jeho interoperabilita vzhľadom na jeho všeobecné využívanie členskými štátmi.

3. Členské štáty zabezpečujú kvalitu a spoľahlivosť systému podávania správ a údajov o ukazovateľoch.

4. Členské štáty zabezpečia, aby im prijímatelia finančných prostriedkov z EPZF a EPFRV poskytovali informácie potrebné na svoju identifikáciu vrátane, v uplatniteľných prípadoch, identifikácie skupiny, ktorej sú účastníkmi, ako je vymedzená v článku 2 bode 11 smernice Európskeho parlamentu a Rady 2013/34/EÚ ( 6 ).

5. Členské štáty prijmú vhodné preventívne opatrenia na zabezpečenie toho, aby sankcie uplatňované podľa odseku 1 písm. d) boli primerané a odstupňované v závislosti od závažnosti, rozsahu, trvania alebo opakovania zisteného nedodržania podmienok.

Opatreniami stanovenými členskými štátmi sa predovšetkým zabezpečí, aby sa žiadne sankcie neuložili v prípade, ak:

a) je nedodržanie podmienok zapríčinené vyššou mocou alebo mimoriadnymi okolnosťami v súlade s článkom 3;

b) je nedodržanie podmienok zapríčinené chybou príslušného orgánu alebo iného orgánu a ak túto chybu osoba dotknutá správnou sankciou nemohla odhaliť;

c) dotknutá osoba môže príslušnému orgánu uspokojivo dokázať, že nie je zodpovedná za nedodržanie povinností uvedených v odseku 1 tohto článku, alebo ak sa príslušný orgán inak presvedčí o tom, že dotknutá osoba nenesie zodpovednosť.

Ak k nedodržaniu podmienok na poskytnutie pomoci došlo v dôsledku vyššej moci alebo mimoriadnych okolností v súlade s článkom 3, prijímateľovi zostáva právo prijímať pomoc.

6. Členské štáty môžu do svojich systémov riadenia a kontroly zahrnúť možnosť opravy žiadostí o pomoc a žiadostí o platbu po ich predložení, a to bez vplyvu na právo získať pomoc, za predpokladu, že prvky alebo opomenutia, ktoré sa majú opraviť, boli spôsobené v dobrej viere, ako to uznal príslušný orgán, a že sa oprava vykonala buď predtým, ako je žiadateľ informovaný o tom, že bol vybraný na kontrolu na mieste, alebo predtým, ako príslušný orgán prijme rozhodnutie v súvislosti so žiadosťou.

7. Členské štáty zavedú opatrenia na zabezpečenie účinného preskúmania sťažností týkajúcich sa EPZF a EPFRV a na požiadanie Komisie preskúmajú sťažnosti, ktoré boli predložené Komisii a ktoré patria do rozsahu pôsobnosti ich strategických plánov SPP. Členské štáty informujú Komisiu o výsledkoch uvedených preskúmaní. Komisia zabezpečí, aby sa sťažnosti, ktoré sa podali priamo jej, primerane riešili. Ak Komisia postúpi sťažnosť členskému štátu a členský štát ju v termíne stanovenom Komisiou nevyrieši, Komisia prijme potrebné kroky s cieľom zabezpečiť, že členský štát rešpektuje svoje povinností podľa tohto odseku.

8. Členské štáty informujú Komisiu o opatreniach prijatých podľa odsekov 1 a 2.

Akékoľvek podmienky, ktoré členské štáty stanovia navyše k podmienkam stanoveným v pravidlách Únie na získanie podpory financovanej z EPZF alebo EPFRV, musia byť overiteľné.

9. Komisia môže prijať vykonávacie akty, ktorými sa stanovia pravidlá potrebné na jednotné uplatňovanie tohto článku, pokiaľ ide o: a) postupy, termíny, výmenu informácií, požiadavky na nástroj na hĺbkovú analýzu údajov a informácie, ktoré sa majú zhromaždiť v súvislosti s identifikáciou prijímateľov, pokiaľ ide o povinnosti stanovené v odsekoch 1, 2 a 4; b) oznámenia a informovania, ktoré majú členské štáty uskutočniť vo vzťahu ku Komisii v súvislosti s povinnosťami stanovenými v odsekoch 5 a 7.

Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 60

Pravidlá týkajúce sa kontrol, ktoré sa majú vykonávať

1. Systémy riadenia a kontroly zriadené členskými štátmi v súlade s článkom 59 ods. 2 zahŕňajú systematické kontroly, ktoré sa okrem iného zameriavajú na oblasti s najväčším rizikom výskytu chýb.

Členské štáty zabezpečujú, aby sa dodržiavala úroveň kontrol potrebná na účinné riadenie rizík pre finančné záujmy Únie. Príslušný orgán vyberie kontrolnú vzorku z celej skupiny žiadateľov, pričom tá bude v relevantnom prípade zložená z náhodne vybranej časti a časti vybranej na základe rizika.

2. Kontroly operácií, ktoré dostávajú pomoc z finančných nástrojov, ako sa uvádza v článku 58 nariadenia (EÚ) 2021/1060, sa uskutočňujú len na úrovni holdingového fondu a osobitných fondov a v kontexte záručných fondov na úrovni orgánov poskytujúcich príslušné nové úvery.

Kontroly sa nesmú vykonávať na úrovni EIB ani iných medzinárodných finančných inštitúcií, v ktorých je členský štát akcionárom.

3. Komisia je splnomocnená prijímať delegované akty v súlade s článkom 102, ktoré sú potrebné na zabezpečenie správneho a účinného vykonávania kontrol a overovania podmienok oprávnenosti účinným, koherentným a nediskriminačným spôsobom, ktorý chráni finančné záujmy Únie, a ktorými sa toto nariadenie dopĺňa o pravidlá, ak si to vyžaduje riadne riadenie uvedeného systému, pokiaľ ide o ďalšie požiadavky súvisiace s colnými režimami, a najmä s tými, ktoré sú stanovené v nariadení (EÚ) č. 952/2013.

4. Pokiaľ ide o opatrenia uvedené v právnych predpisoch v oblasti poľnohospodárstva, Komisia prijme vykonávacie akty, ktorými sa stanovia pravidlá potrebné na jednotné uplatňovanie tohto článku, a najmä: a) pokiaľ ide o konopu podľa článku 4 ods. 4 druhého pododseku nariadenia (EÚ) 2021/2115, pravidlá týkajúce sa osobitných kontrolných opatrení a metód na určovanie hladín tetrahydrokanabinolu; b) pokiaľ ide o bavlnu podľa hlavy III kapitoly II oddielu 3 pododdielu 2 nariadenia (EÚ) 2021/2115, systém kontrol schválených medziodvetvových organizácií; c) pokiaľ ide o víno podľa nariadenia (EÚ) č. 1308/2013, pravidlá merania plôch, ako aj pravidlá týkajúce sa kontrol a pravidlá upravujúce osobitné finančné postupy na zlepšenie kontrol; d) testy a metódy, ktoré sa majú použiť na účel stanovenia oprávnenosti výrobkov na verejnú intervenciu a súkromné skladovanie, ako aj použitie postupu verejného obstarávania na verejné intervencie a súkromné skladovanie; e) ďalšie pravidlá o kontrolách, ktoré majú členské štáty vykonávať, pokiaľ ide o opatrenia stanovené v kapitole IV nariadenia (EÚ) č. 228/2013 a v kapitole IV nariadenia (EÚ) č. 229/2013.

Uvedené vykonávacie akty sa prijmú v súlade s postupom preskúmania uvedeným v článku 103 ods. 3.

Článok 61

Nedodržanie pravidiel verejného obstarávania

Ak ide o nedodržanie pravidiel na úrovni Únie alebo vnútroštátnych pravidiel týkajúcich sa verejného obstarávania, členské štáty zabezpečia, aby sa výška tej časti pomoci, ktorá sa nemá vyplatiť alebo sa má odňať, určila na základe závažnosti nedodržania pravidiel a v súlade so zásadou proporcionality.

Členské štáty zabezpečia, aby zákonnosť a správnosť transakcie bola dotknutá len do tej výšky, v ktorej sa časť pomoci nemá vyplatiť alebo sa má odňať.

Článok 62

Doložka o obchádzaní

Bez toho, aby boli dotknuté osobitné ustanovenia práva Únie, členské štáty prijmú účinné a primerané opatrenia, aby sa zabránilo obchádzaniu ustanovení práva Únie a aby sa najmä zabezpečilo, že žiadne výhody stanovené v právnych predpisoch v oblasti poľnohospodárstva sa neposkytnú fyzickým ani právnickým osobám, pri ktorých sa zistilo, že v rozpore s cieľmi uvedených právnych predpisov sa podmienky požadované na získanie takýchto výhod vytvorili umelo.

Článok 63

Zlučiteľnosť intervencií na účely kontrol v sektore vinohradníctva a vinárstva

Na účely uplatňovania intervencií v sektore vinohradníctva a vinárstva podľa hlavy III, kapitoly III, oddielu 4 nariadenia (EÚ) 2021/2115 členské štáty zabezpečia, aby boli administratívne a kontrolné postupy, ktoré sa na tieto intervencie uplatňujú, zlučiteľné s integrovaným systémom podľa kapitoly II tejto hlavy, pokiaľ ide o:

a) systémy identifikácie poľnohospodárskych pozemkov;

b) kontroly.

Článok 64

Zábezpeky

1. Ak sa tak stanovuje v právnych predpisoch v oblasti poľnohospodárstva, členské štáty požiadajú o zloženie zábezpeky, ktorá bude zárukou, že sa peňažná suma vyplatí príslušnému orgánu alebo prepadne v jeho prospech, ak sa nesplní určitá povinnosť vyplývajúca z týchto právnych predpisov.

2. Okrem prípadov vyššej moci zábezpeka prepadne celkom alebo čiastočne, ak sa určitá povinnosť nesplní alebo sa splní iba čiastočne.

3. Komisia je splnomocnená prijímať delegované akty v súlade s článkom 102, ktorými sa toto nariadenie dopĺňa o pravidlá zabezpečujúce nediskriminačné zaobchádzanie, rovnosť a dodržiavanie proporcionality pri zložení zábezpeky a ktorými sa: a) špecifikuje strana nesúca zodpovednosť v prípade nesplnenia povinnosti; b) stanovia osobitné situácie, keď môže príslušný orgán upustiť od požiadavky na zloženie zábezpeky; c) stanovia podmienky vzťahujúce sa na zábezpeku, ktorá sa má zložiť, a na ručiteľa a podmienky na zloženie a uvoľnenie zábezpeky; d) stanovia osobitné podmienky týkajúce sa zábezpeky zloženej v súvislosti s preddavkami; e) určia dôsledky nesplnenia povinností, pre ktoré bola zložená zábezpeka, ako sa stanovuje v odseku 1, a to vrátane prepadnutia zábezpeky a miery zníženia, ktorá sa má uplatniť na uvoľnenie zábezpeky v prípade refundácií, licencií, ponúk, súťažných ponúk alebo osobitných žiadostí, ako aj vtedy, ak povinnosť, na ktorú sa táto zábezpeka vzťahuje, nebola splnená buď vôbec alebo čiastočne, a to s prihliadnutím na povahu povinnosti, na množstvo, v súvislosti s ktorým došlo k nesplneniu povinnosti, na dĺžku prekročenia lehoty, do ktorej mala byť povinnosť splnená, a na termín, do ktorého mal byť doklad potvrdzujúci splnenie povinnosti predložený.

4. Komisia môže prijať vykonávacie akty stanovujúce pravidlá týkajúce sa: a) formy zábezpeky, ktorá sa má zložiť, a postupu zloženia zábezpeky, jej prijatia a nahradenia pôvodnej zábezpeky; b) postupov uvoľnenia zábezpeky; c) oznámenia, ktoré majú vykonať členské štáty a Komisia.

Uvedené vykonávacie akty sa prijmú v súlade s postupom preskúmania uvedeným v článku 103 ods. 3.







KAPITOLA II

Integrovaný administratívny a kontrolný systém

Článok 65

Rozsah pôsobnosti a vym